Seks Selepas Bersalin: Bilakah Waktu Selamat Melakukannya?

Seks selepas bersalin adalah perkara yang normal tetapi merupakan perkara yang ditakuti oleh wanita yang baru sahaja bersalin. Ini kerana mereka mungkin masih belum bersedia atau tidak tahu waktu yang selamat untuk melakukannya. Artikel ini akan memberi penjelasan berkenaan kehidupan seks selepas bersalin yang dapat membantu anda dan pasangan menjalani hidup yang lebih sihat dan berkualiti.

Bilakah waktu selamat melakukan hubungan seks selepas bersalin?

Paling penting, anda dan pasangan perlu tunggu sehingga kondisi fizikal dan mental anda benar-benar pulih. Berikan masa untuk serviks tertutup dengan sendiri, pendarahan terhenti dan emosi anda kembali terkawal. Peruntukan masa untuk ini mungkin berbeza bagi setiap individu tetapi pakar perubatan mencadangkan untuk menunggu sekurang-kurangnya 4 minggu selepas bersalin untuk melakukan hubungan seks kembali.

Ada wanita yang sudah bersedia untuk melakukan hubungan seks beberapa minggu selepas bersalin malah ada juga yang menunggu sehingga 6 minggu. Kebanyakan pasangan akan kembali melakukan hubungan seks tiga bulan selepas kelahiran bayi sementara ada juga pasangan yang menunggu sehingga setengah tahun. Semuanya bergantung kepada anda. Namun begitu, berbincanglah dengan pasangan dan pakar perubatan untuk lebih kepastian.

Anda perlu mempertimbangkan untuk menggunakan alat merancang kehamilan seperti kondom sebelum memutuskan untuk melakukan hubungan seks selepas bersalin. Ini bertujuan merancang jumlah dan jarak umur antara anak anda. Berbincanglah dengan doktor anda untuk memutuskan pilihan perancangan kehamilan yang terbaik.

Bagaimanakah jika terjadi perselisihan pendapat?

Jika pasangan anda sudah mahu melakukan hubungan seks kembali namun anda sebaliknya, berbincanglah dengan pasangan anda secara lembut dan berterus-terang. Ini mungkin mengakibatkan pasangan anda berasa tidak selesa dengan penolakan anda. Oleh itu, sentiasa yakinkan bahawa anda memerlukan masa untuk sembuh sepenuhnya terlebih dahulu. Sentiasa berkomunikasi untuk mengekalkan keintiman rumah tangga anda.

Terdapat beberapa alternatif untuk mengekspresikan perasaan kasih sayang sesama anda selain hubungan seks. Kucupan atau pelukan juga sudah memadai untuk menghangatkan rasa cinta anda dan pasangan.

Lanjutan tip hubungan seks selepas bersalin

Kebanyakan masalah seksual dapat diselesaikan dalam masa satu tahun. Sepanjang tempoh itu, gunakan tip-tip berikut untuk memperbaiki masalah yang dialami anda.

Cuba lakukannya perlahan-lahan. Anda mungkin masih belum bersedia untuk disentuh secara seksual dengan mengejut.

Berbincang dengan pasangan anda mengenai perkara yang disukai atau tidak ketika melakukan hubungan seksual.

Jangan terus lakukan penembusan zakar. Sebaliknya lakukan hubungan yang ringan
foreplay
terlebih dahulu.

Makan makanan yang sihat dan minum banyak air putih.

Mendapatkan rehat yang secukupnya.

Lakukan senaman dan aktiviti fizikal yang lain bagi membantu badan anda untuk kembali pulih.

Menyambung kembali kehidupan seks anda memerlukan masa. Semuanya akan berjalan lancar jika anda mengikut saranan pakar perubatan. Dalam masa yang sama, penjagaan diri sendiri harus dititikberatkan untuk menjamin kehidupan yang lebih sejahtera.

Hello Health Group
 tidak menyediakan nasihat perubatan, diagnosis, atau rawatan.


Hamil Di Usia 40-an, Ada 4 Perkara Anda Perlu Tahu, NO.3 Paling Kena WASPADA!

Semakin ramai pula wanita yang hamil di usia 40-an saban tahun.
Anda mesti tertanya-tanya, tak bahaya ke untuk ibu dan anak?

Pada tahun 2019, menurut Pusat Kawalan Penyakit Berjangkit (CDC), kadar kelahiran dalam kalangan wanita yang berusia di bawah 40 tahun semakin menurun jika dibandingkan dengan tahun 1982.

Bagi mereka yang hamil di usia 40 tahun dan ke atas pula, jumlah peningkatan adalah pada 3% bagi setiap tahun!

Risiko buat ibu hamil pada usia lanjut
 mungkin tidak kedengaran teruk pada telinga orang awam.

Namun, kemajuan teknologi perubatan membolehkan mereka hamil tanpa komplikasi kesihatan yang serius.

Jika anda merancang untuk hamil di usia 40, teruskan membaca untuk mengetahui perkara penting berkenaan dengannya.

Untuk mendapatkan lebih banyak info tentang Kehamilan, sila dapatkannya
di sini.

#1 Mereka yang merancang hamil di usia 40 sukar mengandung!

Semakin tua usia seseorang itu semakin berkuranglah kadar kesuburannya.

Bukan ke
 telur (ovum) wanita akan terus dikeluarkan daripada ovari selagi belum menopaus?

Fakta itu benar namun apa yang membezakan bagi wanita berlainan usia adalah kualiti ovum tersebut.

Dalam istilah perubatan, anda akan dianggap berusia lanjut dalam
konteks kehamilan jika anda berumur lebih daripada 35 tahun.

Menurut Kolej Obstetrik dan Ginekologi Amerika (ACOG), tahap kesuburan wanita akan mula menurun apabila mereka mencecah usia 32 tahun.

Penurunan yang signifikan akan berlaku terutamanya ketika wanita berusia 37 tahun
 dan apabila menginjak 44 tahun, peluang kehamilan spontan hampir mencecah sifar.

Ini bermakna, tanpa bantuan perubatan seperti persenyawaan in-vitro (IVF), amat sukar untuk hamil di usia 40 tahun.

Bahkan,
dengan bantuan IVF sekalipun, peluang untuk mereka yang berusia lanjut untuk hamil semakin tipis
. Menurut CDC, mereka yang berusia:

Bawah 35 tahun, mempunyai kadar kejayaan IVF setinggi 36%.

Antara 38 hingga 40 tahun, mempunyai kadar kejayaan IVF setinggi 22%.

41 dan 42 tahun mempunyai kadar kejayaan IVF setinggi 13%.

42 tahun dan ke atas mempunyai kadar kejayaan IVF setinggi 6%.

#2 Bukan sahaja ibu sukar untuk hamil, malah susah untuk kekalkan kehamilan tersebut

Apabila bercakap mengenai kualiti ovum, ia bukan hanya mempengaruhi kebarangkalian untuk seseorang itu hamil,
malah risiko komplikasi lain seperti keguguran dan mati di dalam kandungan
.

Apa beza di antara keduanya? Jika bayi anda mati sebelum berusia 20 minggu, ia dikira sebagai keguguran.

Lebih daripada itu dikelaskan sebagai mati di dalam kandungan.

Antara faktor utama mengapa perkara ini berlaku adalah disebabkan oleh masalah berkaitan dengan maklumat kromosom.

Semakin lanjut usia seseorang itu,
semakin tinggi risiko mereka untuk mempunyai sel telur yang bermasalah.

Walaupun punca di sebalik kematian di dalam kandungan sukar untuk dikenal pasti, kajian yang dijalankan pada tahun 2008 di Kanada menunjukkan komplikasi kehamilan seperti
kencing manis dan darah tinggi boleh meningkatkan risiko tersebut.

Apabila anda hamil di usia 40, pemantauan dan penjagaan akan dibuat dengan lebih teliti.

Kebanyakan doktor tidak akan membenarkan wanita pada lingkungan usia tersebut untuk
melahirkan anak melebihi tarikh bersalin.

Jika tiada kontraksi, mereka akan diberikan ubat yang berupaya merangsang sistem fisiologi badan untuk mula berkontraksi.

#3 Hamil di usia 40 tingkatkan risiko komplikasi kehamilan

Perkara ini diketahui umum. Mereka yang lanjut usia lebih terdedah kepada komplikasi kehamilan seperti diabetes gestasi,
preeklampsia dan sebagainya
.

Ujian saringan semasa hamil boleh mengesan keadaan ini lebih awal namun
ia tidak mengubah fakta bahawa mereka yang hamil lewat
 berisiko untuk mengalami pelbagai jenis komplikasi.

Tahap kesihatan ibu dan anak boleh terjejas sekiranya ia tidak terkawal.

Perkara ini mendedahkan wanita yang hamil di usia 40 tahun dan ke atas untuk melalui pembedahan
caeserean
(czer).

Apa yang lebih merunsingkan para doktor adalah
masalah uri melekat atau kedudukan uri yang tidak berada pada tempat sepatutnya
.

Anda mungkin berminat:

Satu keadaan kesihatan yang dikenali sebagai
placenta praevia
.

Secara amnya, dalam 200 kehamilan, akan ada 1 kes yang melibatkan komplikasi ini.

Walau bagaimanapun, mereka yang berusia 35 tahun dan ke atas lebih berisiko.

Mereka yang didiagnosis dengan masalah
placenta praevia
 perlu dipantau dengan lebih rapi.

Jika tidak, mereka boleh
mengalami kelahiran pramatang atau kematian bayi di dalam kandungan.

#4 Anak terdedah kepada kecacatan fizikal dan perkembangan otak

Walaupun kehamilan pada semua peringkat usia mempunyai risiko untuk menyebabkan
masalah kecacatan kromosom seperti sindrom Down
, wanita yang berusia 35 tahun dan ke atas lebih berisiko.

Sebagai contoh, mereka yang hamil pada usia 25 tahun mempunyai risiko 1 dalam 1,250 kehamilan untuk mendapat anak sindrom Down.

Nisbah tersebut menjadi semakin signifikan apabila usia semakin meningkat.

Mereka yang berusia 40 tahun dan ke atas mempunyai
risiko 1 dalam 100 kehamilan untuk mendapat anak sindrom Down.

Oleh sebab itu, penting bagi wanita untuk membuat saringan kesihatan,
mengambil suplemen dan memperuntukkan masa merancang sebelum hamil.

Peranan doktor dan wanita yang hamil di usia 40 tahun itu sendiri penting bagi memastikan komplikasi kehamilan dapat diminimumkan.

Konklusi

Fakta yang dikemukakan tidak bermaksud untuk melarang anda daripada hamil di usia 40 tahun.

Ia merupakan peringatan
betapa pentingnya penjagaan pranatal semasa kehamilan.

Jika anda risau berkenaan dengan hal ini, rujuk doktor anda untuk khidmat nasihat perubatan.


Ingin Skin Care Terbaik Untuk Kulit Kusam? Ikut Rutin Penjagaan Siang Malam Ini!

Sedang mencari skin care terbaik untuk kulit kusam? Tepat sekali pilihan anda untuk membaca perkongsian artikel ini bagi mengetahui
cara mengembalikan keremajaan kulit
!

Untuk mendapatkan lebih banyak info tentang Kesihatan Kulit, sila dapatkannya
di sini.

Masalah kulit kusam

Sebelum mengetahui apakah skin care terbaik untuk kulit kusam, ayuh kita fahami terlebih dahulu
masalah keserian kulit
 yang hilang ini.

Dalam penjagaan kulit, kekusaman pada dasarnya merujuk kepada kekurangan cahaya atau ketidakupayaan untuk memantulkan cahaya dengan baik.

Kulit yang mengalami
kekusaman mungkin kelihatan kering
, bertompok-tompok, pucat atau tidak bermaya.

Selain itu, kekusaman juga sering disertai dengan tekstur kulit tidak sekata kerana kulit kurang mampu memantulkan cahaya secara seragam.

Skin care terbaik untuk kulit kusam: Fahami puncanya dahulu

Kulit adalah organ terbesar badan, jadi tidak hairanlah jika ia mudah berubah disebabkan faktor sekeliling.

Berikut beberapa punca biasa mengapa kulit tampak kekusaman:

Dehidrasi

Sekiranya anda tidak minum air secukupnya, ia mungkin akan menjejaskan penampilan diri.

Bahkan, ada kajian mendapati wujud hubungan kuat antara pengambilan air mencukupi dengan
memiliki kulit yang sihat
. Jadi pastikan pengambilan air mencukupi setiap hari, okay?

Minum air mencukupi mengikut keperluan diri setiap hari dapat meningkatkan penghidratan daripada bawah permukaan kulit.

Di samping itu,
penggunaan serum muka
 yang menghidratkan juga membantu mengikat kelembapan pada lapisan kulit atas.

Kekurangan kelembapan

Antara skin care terbaik untuk kulit kusam adalah pelembap. Tidak
menggunakan pelembap
 terutamanya jika kulit anda cenderung kering boleh menjejaskan kesihatan dan kecergasan kulit.

Menggunakan pelembap 2x sehari boleh membantu melembapkan dan melindungi lapisan atas kulit yang halus.

Pengumpulan sel kulit mati

Kulit dengan semula jadi membuang sel mati secara tetap untuk memberi laluan kepada sel baharu.

Namun ada kalanya sel kulit mati terkumpul di permukaan wajah, sekali gus mengakibatkan
kulit kering
, kusam, mengelupas dan bertompok.

Kekeringan

Kulit kering akan cepat tampak kusam dan tidak bermaya. Ini terutamanya semasa musim sejuk, apabila udara sejuk dan kering atau jika anda tinggal di persekitaran iklim yang
mempunyai kelembapan sangat rendah
.

Penggunaan tembakau

Merokok dipercayai antara faktor penyumbang kepada penuaan kulit pramatang.

Ini kerana merokok menjejaskan pengeluaran kolagen dan merendahkan gentian elastik dan tisu penghubung dalam kulit. Ia juga boleh meningkatkan tekanan oksidatif dalam sel kulit.

Kesemua faktor di atas boleh mempercepatkan proses penuaan dan menyumbang
kepada kulit yang kelihatan kusam
.

Penuaan

Penuaan adalah sebahagian daripada kehidupan yang tidak dapat dielakkan, begitu juga dengan kulit semakin tua.

Walaupun anda tidak dapat mengawal proses penuaan, namun terdapat
rutin penjagaan kulit
 yang boleh membantu membekalkan kulit dengan khasiat dan penghidratan diperlukan untuk kekal sihat serta bertenaga.

Skin care terbaik untuk kulit kusam

Teruskan membaca untuk mengetahui regimen penjagaan kulit pagi dan malam yang penting untuk merawat kulit kusam.

Produk waktu pagi

Langkah 1: Mencuci

Rutin pagi yang sempurna haruslah dikekalkan secara ringkas dan mudah.

Bagi mendapatkan skin care terbaik untuk kulit kusam, pilihlah p
encuci muka untuk kulit kusam
yang dapat
memberikan perlindungan pada kulit
 dan memberikan cahaya semula jadi.
Cuba cari pencuci dengan kandungan antioksidan.

Langkah 2: Serum asid hyaluronik

Asid hyaluronik merupakan serum harian yang bagus untuk digunakan
semua jenis kulit
 – daripada kulit berminyak hingga sangat kering – kerana ia bersifat ringan.

Malah jika kulit anda sangat berminyak, ini pilihan terbaik untuk digunakan setiap hari bagi membantu mengawal pengeluaran minyak dan mengurangkan
serta mencegah jerawat.

Baca juga:

Langkah 3: Vitamin C + pelembap

Vitamin C untuk perlindungan tambahan terhadap UV, kerana ia adalah antioksidan yang kuat dan jangan lupa untuk memakai krim pelembap!

Langkah 4: Pelindung matahari

Akhir sekali, carilah
krim pelindung matahari
 dengan sekurang-kurangnya SPF30. Jangan keluar rumah tanpa menggunakannya.

Skin care terbaik untuk kulit kusam #Produk waktu malam

Langkah 1: Mencuci

Anda boleh menggunakan pembersih yang sama pada waktu malam seperti digunakan sebelah pagi.

Langkah 2: Pengelupasan

Selepas mencuci muka anda
, lakukan pengelupasan untuk membuang sel kulit mati pada lapisan luar kulit.

Pengumpulan sel kulit mati itu boleh menyumbang kepada kekusaman dan menghalang produk penjagaan kulit lain untuk menembusi kulit sedalamnya bagi berfungsi dengan berkesan. Lakukan 3x seminggu untuk hasil yang lebih baik.

Langkah 3: Serum asid hyaluronik

Selepas melakukan pengelupasan, serum adalah langkah seterusnya. Oleh sebab ia lebih nipis dan saiz molekul yang kecil, serum dapat meresap dengan baik selepas pengelupasan dan sebelum penggunaan krim.

Sekiranya anda tidak melakukan pengelupasan pada hari tersebut, sapukan
serum selepas mencuci
.

Untuk kulit kusam, pilihan serum terbaik adalah dengan gabungan asid hyaluronik dan peptida.

Langkah 4: Pelembap

Lengkapkan rejimen penjagaan kulit malam dengan pelembap.

Penggunaan topeng muka

Merawat diri dengan
masker muka jenis

sheet mask
 adalah satu lagi rawatan terbaik bagi mengatasi kulit kusam.

Carilah topeng yang mengandungi:

Antioksidan

Asid hyaluronik

Shea butter

Bahan-bahan lain yang menghidrat dan
dan mencerahkan kulit

Secara umum, anda boleh menggunakan topeng muka 1 hingga 3 kali seminggu, tetapi ini bergantung pada produk dan jenis kulit. Pastikan anda membaca arahan sebelum menggunakan topeng muka pada kulit.

Sekiranya terdapat soalan tentang kulit atau produk yang hendak digunakan, pastikan anda berbincang dengan doktor
atau pakar dermatologi
.


Jimat Wang, Ini 4 Cara Menghilangkan Jerawat Secara Semula Jadi!

Siapa sahaja yang tidak mahu kulit muka yang bersih tanpa sebarang cela, bukan? Disebabkan itu terdapat pelbagai produk penjagaan kulit muka yang dijual di pasaran yang mendapat sambutan hangat. Oleh itu, kami ingin kongsikan cara menghilangkan jerawat yang boleh anda cuba.

Namun begitu, jerawat pada kulit muka masih tidak hilang sepenuhnya. Ia benar-benar menjengkelkan dan merendahkan keyakinan kerana sedikit sebanyak ia pasti akan
menjejaskan penampilan diri.

Persoalannya, adakah terdapat cara hilangkan jerawat secara berkesan? Sila ikuti artikel ini untuk mengetahui dengan lebih lanjut.

Untuk mendapatkan lebih banyak info berkenaan kesihatan kulit, anda boleh klik
di sini
.

Cara menghilangkan jerawat

Sebenarnya, cara yang paling tepat dan betul untuk menyelesaikan masalah jerawat pada kulit adalah berjumpa doktor dan dapatkan ubat klinik yang telah diperakui keberkesanannya.

Pun begitu, terdapat juga beberapa cara alternatif atau tradisional yang anda mungkin boleh gunakan untuk mengawal masalah jerawat.

Berikut merupakan beberapa cara hilangkan jerawat paling berkesan yang anda mungkin boleh cuba:

Cara menghilangkan jerawat #1. Minyak pati pokok teh

Minyak pati pokok teh adalah hasil ekstrak daripada pokok
Melaleuca alternifolia
, yang merupakan natif dari Australia.

Menurut kajian, 5% gel ekstrak tumbuhan ini adalah 4 kali ganda lebih berkesan mengurangkan jerawat daripada 5%
benzoyl peroxide
.

Selain itu, ia kurang mendatangkan kesan sampingan seperti
 kemerahan dan kekeringan pada kulit.

Caranya mudah sahaja iaitu sapukan sahaja pada kulit dan bilas dengan air hangat.

Cara menghilangkan jerawat #2. Minyak pati lain

Selain itu, anda juga boleh menggunakan pelbagai lagi minyak pati lain asalkan ia bersifat antibakteria dan antikeradangan untuk mengurangkan jerawat.

Menurut kajian, minyak pati dari tumbuhan seperti kulit kayu manis, cengkih, serai. lavender dan rosemary
boleh melawan bakteria
 penyebab jerawat seperti
S. epidermidis
dan
 P. acnes
.

Caranya sama seperti minyak pati pokok teh iaitu sapukan sahaja ia pada kulit dan bilas dengan air hangat.

#3. Teh hijau

Kebanyakan individu akan minum air teh hijau kerana khasiatnya terhadap kesihatan dalaman tubuh badan, namun ia juga sebenarnya sangat bagus untuk mengurangkan masalah jerawat.

Teh hijai mengandungi flavonoid dan tannis yang sangat membantu melawan keradangan dan bakteria yang menyebabkan jerawat.

Selain itu, ia juga mengandungi antioksidan
epigallocatechin-3-gallate
 (EGCG) yang boleh berfungsi mengurangkan minyak pada kulit. Caranya juga sama, iaitu sapukan sahaja ia pada kulit dan bilas dengan air hangat.

#4. Lidah buaya

Ini adalah cara hilangkan jerawat yang paling banyak dan sering digunakan dalam kalangan masyarakat kita.

Ekstrak tumbuhan ini mempunyai ciri-ciri anti-bakteria dan boleh digunakan sebagai bahan aktif dalam pelembap dan pencuci muka, sabun dan losyen pelindung matahari ekoran ia boleh memberikan kelegaan dan dipercayai
dapat merawat kulit bermasalah.

Namun, adakah ia benar-benar merupakan cara menghilangkan jerawat yang berkesan?

Benar atau tidak lidah buaya boleh jadi cara hilangkan jerawat?

Terdapat pelbagai
kegunaan lidah buaya
 yang bermanfaat untuk muka dan kulit. Antara kebaikannya adalah seperti:

Sifat antibakteria gel lidah buaya sangat berkesan dalam merawat jerawat dan mengurangkan kemerahan serta keradangan. Ia menghalang bakteria daripada menjangkiti luka jerawat dan mempercepatkan proses penyembuhan. Ciri-ciri antikulat yang terdapat pada lidah buaya berguna merawat keradangan seperti nodul dan sista pada kulit

Magnesium lactate
 yang wujud dalam gel lidah buaya membantu mengurangkan rasa gatal disebabkan jerawat. Ia berkesan dalam merawat ruam kulit dan sinaran matahari

Gel lidah buaya
 juga dapat membantu menghilangkan minyak dan kotoran berlebihan dari kulit untuk mencegah jerawat. Ia mengurangkan saiz nodul dan sista yang meradang untuk melegakan kesakitan akibat pembengkakan

Gel lidah buaya
 juga membantu mengurangkan parut jerawat dengan meningkatkan pemulihan kulit baru dan menjadikan kulit anda lebih berseri

Gel lidah buaya juga membantu mengurangkan
pigmentasi kulit untuk mengurangkan parut
 dan kecacatan yang disebabkan oleh jerawat

Gel lidah buaya
 juga dapat membantu mengetatkan liang-liang pori pada muka, sekali gus mengurangkan risiko pori tersumbat dengan kotoran


Aachuummm… Aachuummm… Kenapa Kita Bersin?

Aaaaaaaachuuuuummmmm…dengar bunyi itu sudah tentu kita tahu apa yang berlaku. Ia sesuatu yang normal untuk terjadi, waima kepada haiwan sekalipun. Tetapi kenapa kita
bersin
?

Kenapa kita bersin?

Kita bersin disebabkan pelbagai faktor. Selain daripada sebagai proses mempertahankan diri daripada alahan atau penyakit seperti
virus
 atau bahan kimia. Terdapat juga sesetengah individu bersin apabila berada dipersekitaran seperti
berhabuk
, bau lada, debu mahupun asap.

Bersin merupakan satu mekanisma badan untuk mengeluarkan bendasing atau objek dari rongga hidung. Objektif utama adalah untuk mencegah bahan atau bendasing ini memasuki bahagian paru-paru.

Perasan tak apabila bersin mesti pejam mata? Ia merupakan satu tindak balas normal dan spontan yang bertujuan untuk menghalang kuman-kuman yang keluar ketika bersin daripada memasuki mata. Jadi jangan pula anda cuba nak tahan mata tu dari terpejam ketika bersin, okay?

Menahan bersin

Haaa…lagi satu, pernah tak anda cuba menahan diri daripada bersin? Mesti pernah. Penulis sendiri pernah melakukannya. Tetapi sebenar tabiat itu tidak baik. Ini kerana menahan diri daripada bersin berisiko menyebabkan komplikasi kesihatan yang serius.

Tindakan anda menahan diri daripada bersin boleh menyebabkan udara terperangkap di dalam dada, mata mahupun otak. Keadaan ini sekali gus boleh mengakibatkan kecederaan kepada gegendang telinga, pembekuan darah dan rusuk patah.

Malahan, perbuatan anda itu juga boleh merosakkan kotak suara, mendatangkan kecederaan pada tulang leher serta menganggu saraf pada muka. Sudah tentu anda tidak mahu keadaan itu daripada berlaku, bukan? Jadi elakkan!

3 fakta menarik

Kita sudah tahu mengapa kita bersin, sebab mata terpejam ketika bersin dan bahaya menahan bersin. Jadi apa kata kita ketahui pula 3 fakta menarik mengenai bersin ini. Jom!

1. Menyebar kuman

Sebenarnya apabila bersin, sebaiknya adalah kita perlu menutup mulut dan hidung. Ini kerana ketika itu kita sedang mengeluarkan kuman keluar daripada badan. Selain melakukannya kerana adab, menutup hidung dan mulut juga dapat penyebaran kuman.

Malahan terdapat kajian yang dilakukan, mendapati jarak paling jauh sebiji partikel air bersin boleh pergi adalah 8 meter! Bayangkan berapa jauh kuman boleh tersebar dan berapa ramai individu boleh dijangkiti.

2. Tidak bersin

Satu-satu masa yang anda tidak mungkin akan bersin adalah ketika
tidur
. Ini kerana pada waktu itu, saraf mengawal refleks bersin juga akan berehat. Situasi ketika tidur itu dinamakan sebagai
rapid eye movement atonia
 atau REM atonia yang kita lakukan tanpa sedar sewaktu sedang tidur, membuatkan neuron motor bersin tertutup sementara.

3. Jantung terhenti

Sudah tentu ini hanyalah mitos. Kalau benar jantung terhenti, ini bermakna anda sudah tidak bernyawa lagi. Keadaan sebenarnya, ketika bersin saluran darah di
 jantung
 akan menjadi sempit. Ini kerana anda akan menarik nafas panjang dan menyebabkan tekanan pada dada meningkat. Situasi ini sekali gus menurunkan kadar peredaran darah.

Akhir kata

Jika anda berasa ingin bersin, jangan tahan dan lepaskan. Tetapi pastikan anda menutup mulut dan hidung menggunakan sapu tangan atau sebarang kain bersih, bukan sekadar menggunakan tangan semata-mata.

Ini kerana jika menggunakan tangan dan tidak dibasuh selepas itu, ia sudah tentu merupakan salah satu cara penyebaran kuman dan bakteria apabila anda bersentuhan atau bersalaman dengan individu lain.

Lagipun bukankah lebih beradab dan sopan menutup mulut dan hidung ketika bersin. Tidaklah individu sekeliling anda terpaksa melihat lendiran atau air yang keluar ‘berterbangan’ ketika bersin. Eiii..jijiknya.

Anda mungkin berminat untuk membaca artikel:

Pesakit Asma dan Selsema

Alahan Debunga: Adakah Ia Berbahaya?

Tip Menangani Selesema dan Batuk Ketika Hamil


Ini 5 Tip Berkesan Untuk Parents Cuba Di Rumah Jika Si Kecil Ada Masalah Lambat Bercakap

Si kecil mengalami masalah kelewatan pertuturan? Jangan sedih, terdapat terapi untuk anak lambat bercakap yang boleh diamalkan di rumah. Teruskan pembacaan untuk mengetahuinya.

Untuk mendapatkan lebih banyak info tentang Keibubapaan, sila dapatkannya
di sini.

Masalah lewat pertuturan

Sebelum mengetahui apakah terapi anak lambat bercakap, ayuh kita fahami secara ringkas mengenai keadaan ini.

Lambat bercakap adalah apabila perkembangan bahasa dan
kemahiran komunikasi
 anak tidak berkembang seperti diharapkan.

Kajian menunjukkan 10-15% kanak-kanak berumur dua tahun mengalami kelewatan pertuturan. Tetapi hanya 4-5% berlanjutan hingga berusia 3 tahun lebih.

Anak lambat bercakap
 tidak semestinya mengalami gangguan bahasa – kesukaran untuk memahami atau menggunakan bahasa.

Sebaliknya
ciri ciri anak lambat bercakap
 mungkin disebabkan lambat belajar bercakap berbanding kanak-kanak seusia mereka.

Anda disarankan untuk membawa anak mendapatkan pemeriksaan bersama
pakar kanak-kanak
 bagi lebih kepastian mengenai keadaan anak.

5 terapi untuk anak lambat bercakap

Berita baiknya, terdapat
rawatan di rumah
 yang boleh dilakukan untuk membantu mengatasi keadaan ini.

1. Bercakap sendiri

Self talk
merupakan terapi anak lambat bercakap yang boleh dilakukan di mana-mana lokasi. Ia merupakan tindakan bercakap tentang apa yang dilihat, dilakukan atau didengar.

Contohnya, jika anda sedang berjalan-jalan
dengan anak
, bercakaplah tentang perkara yang dilihat sepanjang jalan – “Lihat, itu pokok!” ataupun “Mama dengar bunyi kereta”.

Cara mudah lain seperti semasa memasak atau melakukan
tugasan rumah
, dengan menceritakan proses-prosesnya – “Mama potong bawang. Mama tengah pecahkan telur”.

Teknik ini mengajar anak perbendaharaan kata baharu dan cara membentuk perkataan menjadi frasa dan ayat.

Baca juga:

2.

Bercakap seiring anak, antara terapi untuk anak lambat bercakap

Parallel talk
 melibatkan penceritaan mengenai perkara yang dilihat, didengar dan dilakukan. Bezanya dengan
self talk
, anda akan bercakap perkara daripada perspektif anak.

Misalannya, jika anak sedang mem
bina bl
ok, anda boleh menyebut sesuatu seperti, “Menara itu tinggi”.

Apabila bercakap
tentang aktiviti
atau objek yang melibatkan anak, ia berkemungkinan akan menarik minat mereka dengan perkataan atau frasa yang disebutkan.

3. Pilihan

Memberikan anak membuat pilihan adalah cara terbaik untuk menggalakkan komunikasi.

Mulakan dengan memegang dua benda, contohnya
barang mainan
 atau buku – sesuatu yang mungkin menarik minat anak.

Sambil mengangkat item tersebut, namakan setiap satu sambil ditunjukkan kepada anak. Kemudian, tanyakan kepada anak, item yang mana mereka mahukan.

Jika anak cuba menyampaikan keinginan dengan menunjuk atau melihat ke arahnya, mereka layak diberikan item tersebut.

Namun semasa memberikannya, kukuhkan pilihan tersebut dengan menyebutkan item itu sekali lagi, seperti “Ini bukunya”.

Terapi untuk anak lambat bercakap #4. Penempatan mainan

Kebanyakan rumah, pastinya mempunyai barang mainan atau mungkin Item yang dijadikan sebagai
permainan untuk si kecil
. Biasanya ia akan berada di tempat mudah diakses, betul tak?

Jika ya, pertimbangkan untuk mengalihkannya jauh daripada jangkauan anak tetapi masih dapat dilihat.

Dengan melakukannya, ia akan menggalakkan anak untuk memintanya. Teknik meminta mainan akan berbeza bergantung kep
ada
 usia anak
.

Contohnya, untuk anak yang belum mahir bertutur, ‘cara memintanya’ mungkin dengan melihat dan menunjukkan ke arah mainan yang diingininya. Jika itu yang berlaku, anda boleh menamakan item seperti “Ini blok”.

5. Berikan anak tempoh masa, antara terapi anak lambat bercakap

Selalunya, apabila anak lambat bercakap, kita akan ‘membanjiri’ mereka dengan pelbagai perkataan dan frasa untuk menggalakkan komunikasi.

Namun, ada kalanya penting untuk kita berdiam diri dan memberi ruang kepada anak. Dengan menggunakan teknik ini, berikan anak masa untuk mencuba beberapa bentuk komunikasi. Elakkan daripada bertanya soalan atau menjangkakan apa yang anak mahu atau perlukan.

Contohnya, jika anda cuba mencapai
snek yang diingini
, sudah tentu ia akan menjadi perkara mudah untuk anda datang dan memberikannya kepada mereka.

Pun begitu, tahan keinginan anda. Biarkan anak melakukannya sendiri dan tunggu sama ada anak akan cuba menyampaikan apa yang diperlukan.

Semoga perkongsian di atas mengenai terapi untuk anak lambat bercakap ini dapat dijadikan panduan bermanfaat
buat ibu bapa
 di luar sana.


Sindrom Kejutan Toksik? Ada Sebab Mengapa WANITA Lebih Berisiko Mengalaminya

Pernah dengar tak mengenai Sindrom Kejutan Toksik? Ia berkaitan dengan masalah keracunan darah dan wanita LEBIH berisiko untuk mengalaminya. Jom ketahui lebih lanjut sindrom ini.

Dapatkan lebih banyak info tentang Penyakit Berjangkit, dapatkan
di sini.

Ketahui Asasnya

Apakah itu sindrom kejutan toksik?

Sindrom kejutan toksik merupakan sindrom yang jarang berlaku, ia merupakan keracunan darah yang membahayakan nyawa dan disebabkan oleh racun bakteria.

Kebiasaannya sindrom ini disebabkan oleh racun yang dihasilkan oleh sejenis bakteria yang dikenali sebagai staphylococcus aureus, tetapi juga boleh disebabkan oleh bakteria streptococcus group A.

Penyakit ini diketahui ramai berkaitan dengan penggunaan tuala wanita yang menyerap dengan banyak dan dijangkiti kuman ketika
kitaran haid
.

Walaupun begitu, sejak para pengeluar telah menarik balik produk ini dari pasaran, kadar sindrom kejutan toksik dalam kalangan wanita yang datang haid telah menurun.

Apakah kebarangkalian untuk mengalami keracunan darah?

Sindrom kejutan toksik boleh berlaku kepada mana-mana jantina yang disebabkan oleh kecederaan atau jangkitan pada kulit, peparu, tekak, atau tulang.

Wanita mempunyai risiko yang lebih tinggi kepada jangkitan semasa haid. Anda boleh menghadkan risiko anda terhadap penyakit dengan mengurangkan faktor risiko.

Sila berhubung dengan doktor anda untuk maklumat lanjut.

Ketahui simptom-simptomnya

Apakah simptom-simptom keracunan darah ini?

Simptom yang disebabkan oleh staphylococcus aureus termasuklah demam, kedinginan atau tiba-tiba (selalunya suhu yang tinggi 39 ֯ C), mialgia, muntah, cirit-birit, dahaga, takikardia, ruam seperti kulit terbakar, otot yang terlalu lemah,
sakit kepala
, kebingungan, dan tekanan darah rendah.

Simptom kejutan toksik yang disebabkan oleh bakteria streptococcus juga termasuklah nafas pendek, pening kepala, degupan jantung yang laju dan lemah.

Jangkitan luka mungkin menjadi kemerahan, bengkak, fungsi buah pinggang dan hati juga mungkin terjejas.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza.

Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Bilakah saya harus berjumpa doktor saya?

Sentiasa beringat bahawa sindrom ini boleh membahayakan nyawa dengan meracuni darah anda. Sila berhubung doktor anda jika anda:

Terdapat simptom sindrom kejutan toksik. Ia merebak dengan laju dan boleh menyebabkan kematian sekiranya tidak dirawat awal

Melihat luka mempunyai V sebagai jangkitan

Mempunyai demam atau ruam, terutama sekali ketika datang haid dan
menggunakan tuala wanita
 atau jika anda baru menjalani pembedahan

Ketahui puncanya

Apakah punca berlakunya keracunan darah?

Ia disebabkan oleh bakteria staphylococcus aureus. Sindrom ini berkaitan dengan penggunaan tuala wanita, span pencegah kehamilan, dan juga cara-cara lain pencegah kehamilan seperti diafram.

Bentuk kedua yang disebabkan oleh bakteria streptococcus pyogenes selepas mereka masuk ke dalam badan adalah melalui luka pada kulit yang disebabkan oleh pembedahan atau luka kecil seperti luka dipotong, bergeser,
dan lepuh
 daripada jangkitan demam campak.

Baca juga:

https://wp.hellodoktor.com/berjangkit/jangkitan-lain/sindrom-kulit-lecur-stafilokokus-menyerupai-kulit-terbakar/

Ketahui faktor risiko

Apakah yang meningkatkan risiko saya terhadap keracunan darah?

Terdapat banyak faktor yang meningkatkan risiko sindrom kejutan toksik, termasuklah:

Luka pada kulit atau kulit terbakar

Pembedahan yang baru dijalankan

Menggunakan span, diafram atau tuala wanita yang menyerap banyak

Jangkitan virus, seperti selesema
 atau demam campak

Memahami diagnosis dan rawatannya

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah sindrom kejutan toksik didiagnosis?

Doktor anda akan mendiagnosis penyakit ini berdasarkan sejarah kesihatan simptom, pemeriksaan fizikal, dan ujian darah.

Walaupun begitu, untuk mendiagnosis sindrom ini ia memerlukan lebih daripada satu ujian.

Anda mungkin perlu menyediakan sampel darah dan air kencing untuk melihat kepada kewujudan jangkitan. Ia mungkin perlu kepada mengambil sapuan pada faraj, cerviks dan tekak untuk dianalisis.

Oleh sebab sindrom kejutan toksik boleh menjejaskan banyak organ badan maka doktor anda boleh meminta ujian lain dijalankan seperti skan CT (CT), punktur lumbar, atau X-Ray dada untuk menilai tahap jangkitan ini.

Bagaimanakah sindrom kejutan toksik dirawat?

Diagnosis awal dan tahanan hospital adalah diperlukan.

Komplikasi tersebut termasuklah kulit tangan dan kaki yang menggelupas,
rambut dan kuku yang luruh
, kegagalan buah pinggang, kegagalan jantung kongestif dan masalah pernafasan.

Doktor anda mungkin memerlukan cecair IV dan antibiotik kepada pesakit yang ditahan di hospital.

Masalah pernafasan mungkin memerlukan terapi oksigen dan ventilasi mekanikal. Dialisis mungkin dilakukan kepada kegagalan buah pinggang.

Apabila simptom terkawal dan fasa bahaya telah dihapuskan, pesakit boleh dihantar pulang ke rumah.

Pesakit mungkin masih perlu meneruskan antibiotik.

Berehat dan melakukan senaman secara perlahan-lahan juga amat penting. Minum air dengan mencukupi dan diet yang seimbang juga diperlukan.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani masalah keracunan darah ini?

Langkah di bawah ini membantu anda menangani sindrom kejutan toksik:

Menukar tuala wanita selalu

Menggunakan dos antibiotik yang mencukupi

Membasuh tangan sebelum memasukkan
tuala wanita.
 Bakteria terdapat pada kulit, terutama sekali di tangan

Memahami bahawa sindrom kejutan toksik boleh berulang. Pesakit yang telah dijangkiti boleh dijangkiti semula pada masa akan datang

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.


9 Sebab Kenapa Pasangan Tolak Ajakan Untuk Bersenggama, Patutlah Asyik Tak Ada Mood!

Terdapat ramai orang yang tidak mahu mengadakan hubungan seks dalam kehidupan moden. Ia normal jika kadang-kadang anda tolak ajakan suami untuk mengadakan hubungan seks kerana ada banyak faktor yang boleh memberi kesan kepada kehidupan seksual anda, tidak kira berapa umur anda.

Ia boleh menjadi
 emosi atau kesihatan
anda. Walau bagaimanapun, anda boleh baca 9 sebab orang tidak mahu mengadakan hubungan seks, seperti:

Tolak ajakan suami untuk seks, apa sebab?

Tekanan

Tekanan boleh muncul apabila anda dibebani di tempat kerja dan mempunyai kerja rumah yang terlalu banyak. Tekanan boleh membuat anda merasa sukar untuk menjadi lebih berminat dalam
hubungan seks.
 Untuk menikmati seks, anda perlu pelbagai cara untuk mengurangkan tekanan.

Perubatan

Perubatan seperti
pil perancang
boleh mengurangkan keinginan seks anda kerana jumlah testosteron dalam badan boleh terjejas. Kesannya boleh berbeza dalam kalangan wanita. Pil juga boleh menghalang pertengahan kitaran puncak estrogen yang mendahului ovulasi dan membuatkan anda ingin sibuk.

Faraj terlalu kering

Apabila
tanda rangsangan
anda hilang, ia boleh menjadi pemusnah libido (
nafsu berahi yang bersifat naluri) yang
besar. Apabila badan anda kurang pelinciran, ia mungkin tidak disebabkan oleh nafsu seks anda. Ia boleh terjadi hasil daripada mengambil beberapa ubat-ubatan seperti perancang kehamilan atau antihistamin dijumpai di dalam alahan dan ubat sejuk. Namun, ramai wanita yang mengalami kekeringan faraj tidak tahu bahawa ia disebabkan isu ubat.

Hubungan jangka panjang dengan pasangan

Ia mungkin terdengar ironis untuk anda. Tetapi beberapa kajian mendapati bahawa keinginan seks dapat dikurangkan jika pasangan anda sama untuk waktu yang lama. Walaupun anda gembira dengan hubungan anda, libido dapat dipengaruhi. Untuk menyelesaikan masalah ini, anda boleh menukar kedudukan seks, tempat atau masa.

Tiada mood

Kemurungan menjadikan wanita berkurang. Kebanyakan antidepresan (sejenis ubat) boleh meyebabkan kesan yang sama. Ubat-ubatan ini boleh
mempengaruhi kehidupan seks
anda pada beberapa peringkat, melainkan mengurangkan libido untuk mengurangkan kemungkinan orgasme (klimaks).

Alkohol

Sedikit alkohol boleh membuat anda tenang dan mengurangkan kekangan anda. Bagaimanapun, tetapi terlalu banyak boleh membuat anda letih badan anda tidak begitu responsif apabila disentuh lelaki.

Tidak yakin dengan badan anda

Sama seperti tekanan boleh menghalang rangsangan anda, jika anda merasa tidak selesa atau tidak seksi dan selesa, anda tidak akan mahu menanggalkan pakaian anda. Tetapi ingat bahawa pasangan anda tidak akan melihat ketidaksempurnaan pada badan anda dan senaman boleh menjadi penyelesaian untuk anda.

Tidak cukup tidur

Apabila semua perkara romantik dalam bilik tidur masih tidak boleh membuat anda berhenti berfikir tentang tidur, anda mungkin tertidur. Keperluan badan anda tidur lebih daripada seks, jadi kekurangan tidur boleh membuat anda libido berkurang.

Kesakitan

Jika anda merasa sakit ketika melakukan hubungan seksual, terutamanya pelvis dan ketidakselesaan, ia mungkin kerana
jangkitan atau STD.
 Atau mungkin ia hanya kerana anda tidak bersedia dengan baik sebelum persetubuhan. Kesakitan yang anda alami jelas akan mengurangkan libido anda.


Ini Satu Sebab PENTING Mengapa Anda Perlu Tutup Lampu Apabila Tidur, Patutlah!

Betul ke ada kebaikan tidur dalam gelap?

Seperti penulis, penulis gemar memasang lampu bilik
tidur
 ketika waktu tidur.

Ya, lampu kekuningan membantu menaikkan suasana bilik yang tidak terlalu cerah dan tidak terlalu gelap.

Tetapi penulis akui, kehadiran lampu bilik tersebut menyebabkan tidur penulis kurang nyenyak. Kerap terjaga semasa tidur itu perkara biasa.

Adakah ia benar-benar ada kaitan dengan kehadiran lampu di dalam bilik yang menyala atau sekadar
 tabiat tidur
penulis yang mudah terjaga ketika tidur.

Untuk mendapatkan lebih banyak info tentang Tidur Berkualiti, sila dapatkannya
 di sini.

Kebaikan tidur dalam gelap: Kenapa perlu tutup lampu?

Kesan tidur dalam cerah
atau terdapat
cahaya tiruan ketika waktu malam seperti lampu bilik tidur mengganggu penghasilan melatonin dalam tubuh badan manusia.

Melatonin dihasilkan melalui kelenjar pineal di dalam otak, dan bertindak mengawal selia proses badan seperti kitaran bangun dan tidur sehinggalah kepada mood, tenaga dan selera manusia.

Baca juga:

Apa pentingnya melatonin dan kaitannya dengan lampu bilik tidur?

Terdapat kebimbangan mengenai cahaya tiruan ini terhadap kesihatan manusia.

Bermula sejak tahun 1980, satu kajian yang diterbitkan dalam jurnal
Science
 mendapati, cahaya tiruan menahan pengeluaran melatonin dalam tubuh manusia.

Apakah kepentingan melatonin selain mengawal selia kitaran tidur manusia? Melatonin juga bertindak sebagai bahan anti-kanser atau
anti-karsinogen
 untuk pelbagai tumor.

Penghasilan melatonin ini sebenarnya meningkat secara semula jadi dalam tubuh manusia di antara jam 9 malam sehinggalah 7 pagi.

Pada tahun 2007, Pertubuhan Kesihatan Sedunia (WHO) telah mengisytiharkan bahawa
cahaya tiruan ini merupakan faktor risiko karsinogenik
 untuk pekerja syif yang terdedah kepada sumber cahaya seperti lampu bilik ketika waktu di mana manusia sepatutnya tidur.

Kebaikan tidur dalam gelap

Pendedahan tubuh manusia terhadap cahaya tiruan ketika waktu malam akan mengubah “jam tidur” dalaman tubuh.

“Jam dalaman” ini adalah satu mekanisme biologi yang mengawal selia kitaran bangun tidur manusia yang boleh mempengaruhi kualiti dan kuantiti tidur.

Melatonin yang dihasilkan pada waktu gelap membantu anda bersedia untuk tidur, dengan cara menghantar isyarat kepada otak bahawa sudah tiba masa untuk tubuh anda berehat.

Isyarat yang dihantar ini kemudiannya
memulakan persediaan fisiologi tubuh untuk tidur seperti relaksasi otot
, menghadirkan rasa mengantuk dan menurunkan suhu badan.

Cara untuk menyediakan diri sebelum tidur

Kurangkan pencahayaan dalam bilik dengan menggunakan lampu di dalam bilik berwarna kuning yang kurang cerah berbanding lampu bilik tidur berwarna putih

Kurangkan pencahayaan sejam sebelum
waktu tidur
untuk menggalakkan tubuh bersedia untuk tidur

Elakkan p
enggunaan gajet
 atau sebarang alat lain yang boleh menyebabkan mata anda kekal segar sebelum tidur

Gunakan topeng mata yang boleh membantu anda untuk lebih mudah tidur

Bagi mereka yang tidak biasa tidur dalam keadaan gelap, atau mungkin ‘takut’ berada dalam kegelapan, anda boleh cuba cara-cara seperti yang dinyatakan di atas.

Kesimpulan

Cuba kurangkan penggunaan cahaya di dalam bilik tidur anda, atau jika boleh, tutup semua lampu bilik tidur ketika tidur.

Ternyata, jika anda terus membuka lampu bilik tidur anda ketika anda tidur, ia hanya akan menjejaskan
 kualiti tidur
 harian anda.

Kebaikan tidur dalam gelap bukan sahaja menjadikan anda lebih lena,
malah bacaan bil elektrik anda juga tidak melambung. Sihat dan jimat kan!


Kekejangan Haid, Ini Beberapa Cara Mengatasi Senggugut Yang Boleh Kaum Hawa Cuba!

Lebih daripada separuh wanita mengalami haid yang menyakitkan (senggugut) selama 1 hingga 2 hari setiap bulan. Jadi, bagaimanakah cara mengatasi senggugut?

Masalah senggugut boleh jadi amat teruk sehingga doktor perlu memberikannya
nama perubatan; dysmenorrhea.

Ternyata, kondisi ini sangat kerap dan banyak menimpa golongan wanita!

Majoriti wanita mengalami haid melaporkan beberapa kesakitan
akibat kekejangan
 setiap bulan, menurut
American Congress of Obstetricians and Gynecologists
 (ACOG).

Walaupun kekejangan ini biasanya bukanlah indikasi masalah kesihatan yang serius, kemungkinannya juga tidak boleh dipandang enteng.

Untuk mendapatkan lebih banyak info tentang Kesihatan Wanita, sila dapatkan
di sini
.

Mengapa masalah senggugut begitu menyakitkan?

Dysmenorrhea
 dikatakan telah dipicu
 oleh sebatian dalam badan yang dikenali sebagai
prostaglandin
.

Sebelum haid anda bermula setiap bulan, tahap prostaglandin di lapisan rahim akan meningkat.

Untuk makluman,
tahap prostaglandin wanita berapa pada kadar yang tertinggi
 pada hari pertama haid, lantas menjadi punca kesakitan haid yang lebih teruk berbanding hari-hari lain.

Meningkat hari, semakin lama haid anda berlangsung, semakin banyak lapisan rahim disingkirkan, tahap prostaglandin juga bakal menurun berserta rasa sakit, menurut ACOG.

Gejala-gejala kekejangan haid

Anda mungkin mempunyai masalah senggugut jika terasa:

Rasa menyucuk di perut

Berasa tekanan di perut

Sakit di bahagian belakang, kawasan rahim dan paha dalam

Apabila kekejangan bertambah teruk, simptom-simptomnya mungkin merangkumi:

Sakit perut

Muntah

Najis cair

Masalah senggugut, apa puncanya?

Antara beberapa kondisi yang kerap menjadi pemicu kepada masalah senggugut termasuklah:

#1 PMS

Juga dikenali sebagai
sindrom pramenstruasi, PMS menjejaskan sekitar 90% wanita yang mengalami haid.

PMS akan bermula beberapa hari sebelum haid dan berterusan hingga hari pertama atau kedua haid anda.

Doktor juga berpendapat bahawa PMS disebabkan oleh tahap estrogen dan progesteron yang merosot sebelum permulaan setiap haid.

Untuk makluman, PMS mempunyai banyak gejala termasuk keletihan, mudah marah dan kekejangan haid.

#2 PMDD

Premenstrual dysphoric disorder adalah bentuk PMS yang lebih teruk
 dan telah menjejaskan kira-kira 5% wanita mengalami haid.

Malangnya, para pakar masih tidak dapat merungkai penyebab di sebalik PMDD.

Pun begitu, golongan wanita dengan tahap stres yang tinggi, kemurungan, atau mempunyai sejarah keluarga dengan masalah depresi akan lebih cenderung untuk mengalaminya!

Simptom-simptom PMDD mungkin serupa dengan PMS, tetapi lebih teruk, termasuk masalah kekejangan yang lebih menyakitkan!

#3 Fibroid

Fibroid rahim
 adalah pertumbuhan jinak yang boleh terbentuk di lapisan rahim wanita.

Mereka boleh menjadi sangat kecil sehingga mustahil dilihat dengan mata kasar, atau boleh menjadi cukup besar sehingga mengubah bentuk rahim anda.

Pertumbuhan ini juga lebih
cenderung untuk terbentuk dalam lingkungan usia reproduktif
 dan sering menyusut atau hilang sepenuhnya usai menopaus.

Sesetengah faktor boleh meningkatkan risiko seseorang wanita terhadap fibroid seperti usia, keturunan Afrika Amerika, mempunyai sejarah keluarga fibroid dan berat badan berlebihan.

Oleh kerana fibroid sering tumbuh di lapisan rahim, ia boleh menyebabkan haid yang teruk dan senggugut.

#4 Endometriosis

Lapisan rahim, juga dikenali sebagai endometrium, tumbuh di dalam rahim wanita.

Pun begitu, jika anda
mengalami endometriosis,
 endometrium anda bakal menumbuh di luar rahim, biasanya di bahagian lain organ pembiakan seperti ovari atau tiub fallopio.

Apabila badan anda cuba menyingkirkan tisu rahim semasa haid,
endometrium yang tumbuh di luar rahim
 tidak mempunyai ‘jalan keluar’. Maka, memerangkapnya di dalam badan.

Kondisi ini boleh menyebabkan kekejangan yang menyakitkan, pendarahan berat, kerengsaan dan keradangan.

Dalam kebanyakan kes, endometriosis dapat diatasi dengan baik melalui prosedur dan rawatan perubatan.

Cara mengatasi senggugut

Untuk
melegakan kekejangan haid
 yang ringan:

Ambil ibuprofen sebaik sahaja pendarahan atau kekejangan bermula. Ibuprofen tergolong dalam kelas ubat yang dipanggil ubat
non-steroidal anti-inflammatory
 (NSAID). Ia berfungsi mengurangkan pengeluaran prostaglandin. Sekiranya tidak dapat mengambil NSAID, anda boleh menggunakan ubat tahan sakit yang lain seperti
acetaminophen
.

Letakkan pek/kompres atau botol air panas pada bahagian belakang atau perut anda.

Cara mengatasi senggugut yang lain turut
merangkumi keperluan untuk berehat.

Elakkan makanan yang mengandungi kafein.

Elakkan merokok dan minum alkohol.

Urut bahagian bawah belakang dan perut.

Wanita yang kerap bersenam dikatakan mengalami masalah senggugut yang lebih sedikit.

Justeru, cara mengatasi senggugut lain yang boleh dicuba adalah dengan menjadikan senaman sebagai sebahagian daripada rutin mingguan!

Sekiranya langkah-langkah ini tidak menghilangkan rasa sakit, doktor boleh memberikan ubat-ubatan termasuk ibuprofen atau ubat anti-radang lain dalam dos lebih tinggi yang tersedia di kaunter.

Bukan itu sahaja, doktor juga mungkin mencadangkan kontraseptif oral kerana
wanita yang mengambil pil perancang juga cenderung mengalami kesakitan haid.

Baca juga:

Apa pula jenis terapi alternatif sebagai cara mengatasi senggugut?

Para wanita yang mengalami kondisi ini sering mencari cara mengatasi senggugut yang semula jadi.

Pun begitu, kebanyakan kajian mengenai kaedah alternatif  masih belum mempunyai hasil dapatan yang lengkap.

Anda perlu ingat, kebanyakan
makanan tambahan atau suplemen
 tidak dikawal oleh FDA.

Cara mengatasi senggugut semula jadi yang mungkin berguna untuk anda merangkumi:

Yoga

Urut

Akupunktur dan akupresur

Senaman
relaxation
atau pernafasan


Sudah Mula Ambil Insulin, Tapi Boleh Ke Kalau Berhenti Ambil Jika Gula Darah Terkawal?

Bagi pesakit diabetes yang tidak berkemampuan menghasilkan insulinnya sendiri, mereka perlu mengambil suntikan insulin. Namun, adakah mereka boleh menghentikan pengambilan insulin setelah mula mengambilnya?

 Ini jawapannya.

Untuk mendapatkan lebih banyak info tentang Kencing Manis, sila dapatkannya
di sini.

Kepentingan insulin terhadap tubuh manusia

Organ pankreas anda bertanggungjawab menghasilkan hormon insulin dalam tubuh.

Antara peranan insulin adalah mengawal jumlah gula atau glukosa dalam aliran darah.

Insulin juga berperanan menyimpan glukosa tersebut dalam lemak, otot dan juga hati.

Jika insulin tidak dapat berfungsi dengan baik di dalam tubuh,
maka paras gula dalam darah anda akan meningkat kerana ia tidak dapat diproses keluar daripada aliran darah.

Selain itu, gula atau glukosa juga tidak dapat disimpan di dalam otot dan juga hati.

Oleh sebab itu, bagi mereka yang tidak lagi berkemampuan untuk menghasilkan insulin semula jadi, atau tidak dapat mengawal gula darah, maka mereka perlu mengambil suntikan insulin.

Ini bertujuan untuk memastikan agar fungsi tubuh badan anda dapat berjalan seperti yang sepatutnya.

Benarkah saya tidak boleh menghentikan suntikan insulin setelah mula mengambilnya?

Ramai yang menganggap bahawa, apabila mereka sudah mula mengambil suntikan insulin, maka ia diibaratkan akan berkekalan sehingga ke akhir hayat.

Tanggapan ini ternyata tidak tepat kerana seseorang itu boleh mengurangkan dos malah
menghentikan pengambilan insulin sekiranya paras glukosa terkawal.

Seseorang penghidap diabetes boleh mula menghentikan pengambilan insulin sekiranya pankreas mereka mampu untuk menghasilkan insulin yang mencukupi untuk keperluan tubuh.

Mereka boleh meneruskan pengambilan ubat sahaja selepas itu seperti biasa.

Berikut adalah antara keadaan di mana suntikan insulin boleh dihentikan:

Suntikan insulin untuk sementara waktu

Bagi mereka yang mempunyai keadaan diabetes yang tidak diuruskan dengan baik, paras gula darah akan menjadi terlalu tinggi sehingga menjadi toksik kepada pankreas.

Ini bermakna, pankreas pesakit diabetes itu bukanlah rosak atau tidak mampu menghasilkan insulin, namun ia cuma tidak berkemampuan untuk menangani jumlah gula darah yang terlalu tinggi.

Bagi keadaan seperti ini,
 suntikan insulin akan digunakan buat sementara waktu sahaja bagi mengawal paras gula darah.

Apabila pankreas sudah dapat berfungsi semula seperti biasa, maka suntikan insulin akan dihentikan dan hanya mengambil ubat diabetes sahaja.

Suntikan insulin ketika jangkitan atau penyakit yang teruk

Selain itu, suntikan insulin juga akan diberikan kepada individu yang mempunyai penyakit yang teruk seperti jangkitan.

Pada ketika ini, berkemungkinan terdapatnya permintaan yang tinggi daripada tubuh
terhadap insulin melebihi daripada apa yang pankreas mampu hasilkan.

Maka, suntikan insulin diperlukan bagi memenuhi keperluan tubuh.

Setelah jangkitan atau penyakit tersebut dirawat dengan baik, maka suntikan insulin boleh dihentikan dan pesakit hanya perlu bergantung kepada ubat diabetes sahaja.

Pengambilan insulin boleh dihentikan jika berat badan berkurangan

Mereka yang obes biasanya mempunyai gangguan terhadap sensitiviti insulin dalam tubuh mereka.

Oleh itu, insulin mereka tidak dapat berfungsi dengan baik bagi mengawal glukosa atau gula darah dalam tubuh.

Bagi pesakit diabetes yang berlebihan berat badan atau obes, mereka sebenarnya boleh menghentikan atau mengurangkan dos insulin sekiranya mereka menurunkan berat badan mereka.

Malah, dos ubat-ubatan diabetes juga mungkin akan berkurangan setelah berat badan mereka berkurangan.

Pengambilan insulin boleh dihentikan jika paras gula terkawal

Sekiranya paras gula darah anda terkawal , maka anda juga boleh menghentikan atau mengurangkan dos suntikan insulin.

Paras gula darah boleh dikawal sekiranya anda menjaga pemakanan harian anda dan juga bersenam setiap hari.

Elakkan makanan yang boleh meningkatkan paras gula darah anda seperti yang telah dinyatakan oleh doktor.

Gantikan makanan harian anda dengan makanan yang tidak akan meningkatkan paras gula darah anda.

Bersenam pula boleh membantu meningkatkan sensitiviti insulin untuk memproses gula darah dalam tubuh anda.

Jika anda membuat kedua-dua perkara ini setiap hari, tidak mustahil insulin anda boleh dihentikan.

Jangan hentikan insulin tanpa arahan doktor

Namun, apa yang dinyatakan di sini adalah kemungkinan yang boleh berlaku sahaja.

Ia tidak bermaksud anda boleh menghentikan pengambilan insulin sesuka hati dengan tindakan anda sendiri.

Setiap tindakan menghentikan pengambilan insulin akan dilakukan atas nasihat doktor sahaja setelah doktor menilai keadaan semasa anda.

Anda tidak boleh menghentikan insulin mengikut gerak hati anda memandangkan anda tidak mengetahui keadaan semasa diabetes yang anda alami.

Doktor yang merawat anda lebih mengetahui keadaan anda, oleh itu ikut sahaja arahan doktor yang telah diberikan.

[health_tool_article id=”94632″]

Kesimpulan

Secara umumnya, pengambilan insulin bukanlah satu perkara yang akan berkekalan dalam hidup anda.

Bagi penghidap diabetes jenis 1, mereka sememangnya memerlukan pengambilan insulin untuk meneruskan kehidupan memandangkan pankreas mereka tidak lagi boleh menghasilkan insulin.

Namun, bagi penghidap diabetes jenis 2, pengambilan insulin hanyalah untuk membantu mereka mengawal paras gula darah sahaja selain pengambilan ubat-ubatan diabetes.

Ia boleh dihentikan sekiranya gula darah anda sudah terkawal.


Rawatan dan Pencegahan Ruam Panas

Cuaca panas boleh menyebabkan berlakunya ruam pada badan. Jadi adakah terdapat cara hilangkan ruam panas yang boleh dicuba?

Untuk mendapatkan lebih banyak info tentang Kesihatan Kulit, sila dapatkannya
di sini
.

Masalah ruam panas

Ruam
panas adalah ruam ketidakselesaan yang berwarna merah yang biasanya ditemui di kawasan tubuh yang dilindungi oleh pakaian.

 Keadaan ini biasanya dalam iklim panas dan lembap akibat penyumbatan salur peluh.

Cara hilangkan ruam panas

Kebanyakan ruam panas akan sembuh sendiri dalam beberapa hari sekiranya kawasan yang terjejas kekal sejuk dan kering.

Jika bayi mempunyai ruam panas,
ibu bapa
 boleh mula dengan menanggalkan atau melonggarkan pakaian mereka dan memindahkan mereka ke kawasan yang sejuk.

Biarkan
kulit mereka kering
 dengan semula jadi daripada menggunakan tuala dan elakkan salap yang mungkin menghalang kelenjar peluh mereka.

Cara hilangkan ruam dewasa
 adalah sama jika mengalami
 ruam ringan.

Orang ramai boleh mengelakkan pendedahan kepada keadaan terlalu panas seperti menyejukkan tubuh anda di dalam bilik berhawa dingin atau
dengan kipas
, atau mandi atau mandi sejuk dan biarkan kulit kering.

Setelah kulit sejuk dan kering, ruam panas akan segera hilang. Sesetengah ruam yang teruk mungkin memerlukan salap sebagai cara hilangkan ruam panas dan melegakan ketidakselesaan serta mencegah jangkitan.

Jika haba panas tidak hilang dalam masa beberapa hari, atau jika jangkitan berlaku, pesakit mungkin memerlukan ubat.

Sekiranya mengalami sebarang demam atau tanda-tanda penyakit atau mengalami ruam selepas
mengambil antibiotik
, segera dapatkan bantuan perubatan.

Gaya hidup dan pencegahan di rumah

Ibu bapa sepatutnya memakaikan anak mereka pakaian nipis, terutama pada musim panas dan cuaca panas.

Elakkan pakaian ketat yang menjadikan kulit tidak dapat bernafas. Terutama dalam cuaca panas, seseorang harus memakai fabrik yang ringan dan menyerap peluh untuk mengelakkan pembentukan peluh pada kulit.

Apabila
cuaca panas
, cuba jangan terlalu terdedah kepada panas dengan berada di tempat teduh atau bangunan berhawa dingin atau menggunakan kipas untuk mengedarkan udara.

Seseorang harus memastikan kawasan tidur yang sejuk dan pengudaraan dengan baik.

Mandi atau
mandi di dalam air sejuk
kemudian biarkan kulit anda kering secara semula jadi dan bukannya menggunakan tuala.

Baca juga:

Adalah dinasihatkan untuk menggunakan sabun yang tidak menjadikan kulit anda kering dan tidak mengandungi pewarna.

Orang ramai boleh
menggunakan losyen
 atau pemampat sejuk untuk melegakan kegatalan kulit, kerengsaan sebagai antara cara hilangkan ruam panas.

Tetapi elakkan krim yang mengandungi petroleum atau minyak mineral yang boleh menghalang kelenjar peluh.

Ruam panas adalah ketidakselesaan kecil yang akan hilang dalam masa beberapa hari bagi kebanyakan orang dengan mengelakkan haba ke kawasan yang terjejas.

Sekiranya menyedari sesuatu yang lebih serius atau kerap mengalami ruam panas, anda harus berbincang dengan doktor mereka.


Bagaimana Ingin Mengatasi Jet Lag?

Bagi yang selalu menaiki kapal terbang, jet lag adalah perkara biasa. Jadi apakah puncanya dan bagaimana untuk menghadapi keadaan ini?

Apa itu jet lag?

Jet lag adalah gangguan tidur yang berlaku kepada pengembara dalam tempoh yang singkat.

Jet lag berlaku apabila anda melancong dengan cepat melintasi lebih daripada dua zon masa.

Jika anda terbang ke timur, anda mungkin mengalami lag jet yang lebih teruk daripada menuju ke barat melintasi  jumlah zon masa yang sama.

Jika anda seorang dewasa yang lebih tua, jet lag boleh berlaku lebih teruk dan mengambil masa lebih lama untuk pulih.

Apa yang menyebabkan jet lag?

Jet lag berlaku kerana perjalanan yang cepat mengganggu irama sirkadian kita – iaitu jam biologi yang mengawal waktu bangun dan tidur kita.

Jam badan anda mempengaruhi aktiviti tidur dan bangun anda, dan irama sirkadian dalam:

Selera makan.

Penghadaman.

Tabiat usus.

Pengeluaran air kencing.

Suhu badan.

Tekanan darah.

Jam badan anda dilaraskan kepada waktu tempatan anda oleh cahaya dan interaksi sosial supaya anda menjadi aktif di waktu pagi dan tidur pada waktu malam.

Jika anda melakukan perjalanan di banyak zon masa, jam badan anda memerlukan masa untuk menyesuaikan diri dengan rutin harian baru di tempat tersebut.

Satu lagi sebab ialah tekanan udara pada ketinggian 8,000 kaki mengurangkan oksigen di dalam darah, menjadikan penumpang rasa tertekan dan letih. Di samping itu, orang tidak bergerak seperti biasa di dalam kapal terbang, yang boleh meningkatkan risiko jet lag dan seterusnya mencegah irama sirkadian anda dari penyegerakan sempurna.

Bagaimana ingin menghadapi dengan jet lag?

Secara umum, gejala jet lag hilang selepas beberapa hari tanpa rawatan. Tip di bawah boleh membantu mengurangkan kesan jet lag.

Ikut jadual baru anda sebelum anda meninggalkan tempat tersebut

Jika anda hendak pergi ke arah timur, tidur lebih awal, biasanya setengah jam lebih awal setiap malam untuk beberapa malam sebelum anda pergi.

Jika anda ke barat, lakukan sebaliknya. Anda juga boleh menukar waktu makan anda lebih hampir kepada masa yang anda akan alami di tempat destinasi anda.

Sesuaikan diri dengan jadual baru anda semasa dalam penerbangan

Gunakan teknik psikologi ini: tukar jam anda apabila di dalam kapal terbang. Ia akan mengalihkan perspektif anda kepada apa yang anda akan lakukan di tempat destinasi anda.

Bergerak

Berdiri dan bergerak secara berkala, lakukan senaman statik, dan regangkan otot di dalam kapal terbang. Walau bagaimanapun, selepas perjalanan, elakkan senaman berat hampir dengan waktu tidur kerana ia boleh melewatkan waktu tidur.

Habiskan masa di luar

Selepas mendarat, keluar dari rumah untuk mendapatkan cahaya semulajadi yang akan membantu badan anda untuk masuk ke dalam rutin yang baru.

Kekal terhidrat

Minum banyak air, tetapi bukan kafein dan alkohol.

Berehat sebelum tidur

Lakukan mandian panas atau baca buku untuk melarikan diri dari tekanan dan rasa mengantuk.

Kurangkan gangguan tidur

 Cuba untuk mengurangkan faktor-faktor yang menjejaskan tidur anda, seperti cahaya dan bunyi.


Bolehkah Saya Bagi Si Manja Makan Bijirin Nasi? Ini 3 Sebab Kenapa Anda TAK Patut!

Berbanding menyediakan makanan puri sayuran atau telur hancur, kebanyakan ibu bapa pada hari ini menukar diet bayi mereka kepada makanan yang mengandungi bijirin nasi.

Sebabnya mudah sahaja – bukan hanya bijirin nasi mudah disediakan dan menjimatkan masa membuatnya, tetapi juga tahap alergen mereka adalah paling rendah berabnding dengan semua jenis bijirin.

Walau bagaimanapun, penemuan terkini mencetuskan perdebatan hangat mengenai kewajaran bayi mengambil produk makanan komersil.

Jadi, apakah kebenaran di sebalik pemberian bijirin nasi kepada bayi?

Adakah selamat untuk memberi bayi makan bijirin nasi?

Kebimbangan terbesar mengenai bijirin nasi adalah kandungan arsenik yang terdapat dalam bijirin beras.

Arsenik ialah bahan kimia beracun yang menguasai kerak bumi. Disebabkan pencemaran geologi semula jadi, ia juga terdapat dalam air dan udara dalam kuantiti yang kecil.

Aktiviti tertentu manusia seperti pembakaran bahan bakar, penggunaan racun perosak, dan perlombongan juga menyumbang kepada sebahagian besar dalam pembebasan arsenik.

Jenis arsenik ini dipanggil arsenik bukan organik dan secara amnya dianggap sebagai karsinogen kuat, yang lebih toksik daripada jenis organik.

Memandangkan beras tumbuh di dalam air, ia mengumpulkan sejumlah besar arsenik dalam kedua-dua bentuk organik dan bukan organik.

Lantaran itu, bagi mengehadkan pendedahan bayi anda kepada arsenik, ibu bapa adalah amat disyorkan agar tidak menggunakan beras daripada semua bentuk sebagai sumber makanan utama bayi.

Meskipun kadangkala penggunaan bijirin nasi dalam makanan bayi adalah selamat, namun ibu bapa perlu memasukkan pilihan makanan yang lebih sihat dan selamat seperti puri daging, sayuran, dan buah-buahan dalam pelan pemakanan kanak-kanak.

Mengapa anda tidak boleh memberi bayi makan bijirin nasi?

Penyebaran arsenik amat membimbangkan, tetapi, malangnya, ini bukanlah satu-satunya kebimbangan yang perlu anda hiraukan.

Berikut adalah 3 sebab lain mengapa anda tidak boleh memasukkan bijirin nasi dalam diet bayi anda:

1. Ia mengandungi sedikit nutrien:
Menurut American Academy of Pediatrics, bijirin nasi dianggap rendah nutrien berbanding dengan pilihan makanna pertama lain.

Walaupun merupakan makanan yang diperkuat, namun sejumlah besar mineral dan zat besi sintetik yang ditemui dalam bijirin nasi didapati tidak dapat diserap kerana ia tidak berasal daripada makanan sebenar.

Tiada makanan proses dan makanan ditapis yang lebih baik daripada makanan yang segar dan sebenar.

2. Bijirin nasi = Terselit banyak kandungan gula:
 Kebanyakan produk bijirin nasi yang terdapat di pasaran pada hari ini adalah semata-mata mengandungi karbohidrat proses dengan tahap gula yang melebihi daripada pengambilan gula harian yang disarankan untuk bayi.

Kebanyakan pakar percaya bahawa pengambilan awal tepung halus yang berlebihan adalah salah satu daripada banyak faktor yang menyumbang kepada obesiti dan diabetes semasa dewasa.

3. Ia tidak menggalakkan keupayaan kanak-kanak untuk makan pelbagai jenis makanan lain:
Tahun-tahun terawal kelahiran bayi adalah masa utama untuk membentuk tabiat pemakanan masa depan mereka.

Pengambilan berterusan bijirin nasi akan mengehadkan pendedahan bayi kepada jenis makanan lain. Apabila mereka besar, ibu bapa akan mendapati kesukaran untuk membantu bayi mereka biasa dengan rasa dan tekstur pilihan makanan lain.

Menurut Laporan Pengguna, ibu bapa perlu mengehadkan anak mereka kurang daripada 5 hidangan bijirin nasi dalam seminggu.


5 Sebab Mengapa Anak Anda Tidak Harus Minum Air Berkarbonat

Gula dan kanak-kanak memang tidak dapat dipisahkan. Golongan ini sangat menggemarinya kerana gula adalah makanan yang sedap. Ia memberikan kepuasan dan kegembiraan setiap kali mengambilnya.

Tidak salah untuk memberikan anak anda makanan-makanna manis seperti coklat dan aiskrim, dengan syarat, ia perlu dikawal. Namun, air berkarbonat adalah berbeza. Kawalan yang lebih keras perlu diberikan. Mengapa? Baca 5 sebab di bawah untuk mendapatkan penjelasan lanjut.

1. Air gas menyebabkan ketagihan

Ada beberapa kandungan di dalamnya yang boleh menyebabkan ketagihan. Antaranya adalah kafein. Selain itu, gula sendiri dan pemanis tiruan juga melakukan hal sama.

Jadi, jangan terkejut jika anak anda mengamuk untuk mendapatkan air gas selepas anda memberikannya beberapa kali.

2. Tiada khasiat

Air berkarbonat tidak mengandungi kalori dan hanya membuatkan anak anda kenyang. Jadi, anak anda akan kurang makan makanan lain sehingga menyebabkan kekurangan nutrisi penting seperti vitamin A, kalsium dan magnesium.

3. Menjejaskan otak anak anda

Tempoh kanak-kanak adalah satu tempoh yang sangat kritikal dalam pembesaran, terutamanya pembesaran otak. Diet semasa umur ini adalah sangat penting.

Monosodium glutamate (MSG) mungkin tersembunyi di dalam asid sitrik di dalam air gas. Bahan ini boleh menjejaskan neuron otak. Begitu juga dengan pemanis tiruan, aspartame.

4. Menganggu tingkah laku anda anak

Banyak sebab yang mungkin membuatkan tingkah laku anak anda berubah. Antaranya adalah kafein, pemanis tiruan dan gula yang tinggi. Menurut kajian, kanak-kanak yang kerap minum air gas lebih agresif dan susah memberikan perhatian.

5. Merosakkan gigi

Gula dan asid sitrik di dalam air ini tidak sihat untuk gigi. Ia boleh menghakis enamel pada gigi dan menyebabkan gigi rosak.

Hello Health Group
 tidak menyediakan nasihat perubatan, diagnosis atau rawatan.


7 Tanda Kanser Payudara Setiap Wanita WAJIB Tahu!

Tanda kanser payudara mungkin berbeza bergantung kepada individu. Kadangkala, kanser payudara tidak akan menunjukkan sebarang simptom hinggalah pesakit didiagnosis dengan kanser tahap 3 atau 4. Tanda-tanda juga mungkin berbeza mengikut
jenis kanser payudara
 dan sejauh mana kanser telah merebak.

Namun, sebagai langkah berjaga-jaga, anda boleh memeriksa payudara sendiri untuk mengesan sebarang ketulan.

Pakar percaya bahawa
pemeriksaan kendiri
 jika dilakukan bersama ujian pengesanan yang lain boleh membantu pesakit untuk mengesan tanda kanser payudara pada tahap yang lebih awal.

Hanya anda yang benar-benar mengenal payudara sendiri. Oleh itu, anda perlu peka dan perhatikan jika terdapat sebarang abnormaliti pada bahagian payudara anda.

Untuk mendapatkan lebih banyak info tentang Kanser Payudara, sila dapatkannya
di sini.

Tanda
 kanser payudara yang lazim

Antara simptom atau tanda kanser payudara yang lazim ialah bengkak pada bahagian payudara, rasa sakit yang luar biasa dan juga perubahan pada bahagian puting.

1. Bengkak atau ketulan pada bahagian payudara

Ketulan yang tidak pernah sembuh atau hilang merupakan antara simptom terawal
kanser payudara.

Doktor anda boleh mengesan ketulan pada bahagian payudara ketika
melakukan mamogram

sebelum ketulan tersebut dapat dirasa pada badan.

Selalunya, nodus limfa tidak dapat dirasai oleh orang yang sihat. Namun, kadangkala ia boleh membengkak ketika melawan infeksi.

Jika anda sedang demam, normal untuk anda rasa sakit pada sekitar leher ataupun rasa ketulan pada bahagian bawah ketiak.

Namun, bukan semua jenis bengkak atau ketulan pada bahagian payudara bermaksud anda menghidap kanser.

Walau bagaimanapun, sebagai langkah berjaga-jaga, anda boleh berjumpa doktor untuk
pemeriksaan yang lebih lanjut.

2. Sakit yang luar biasa pada bahagian payudara

Kebanyakan kanser payudara menyerang dengan senyap dan tidak akan menunjukkan sebarang simptom.

Tetapi, kajian telah mendapati bahawa 1 dalam 10 wanita yang mengalami tanda-tanda tertentu seperti sakit pada bahagian payudara ketika datang haid mungkin mempunyai
kanser payudara.

Inflammatory breast cancer
 selalunya bermula dengan sakit pada bahagian payudara. Sakit ini diikuti dengan kulit yang kemerah-merahan dan juga bengkak.

Disebabkan kanser ini menyebabkan payudara menjadi bengkak dan sakit, sukar untuk pesakit sedar tentang kehadiran sebarang ketulan.

Oleh itu, jika anda rasa tidak selesa ataupun sakit pada bahagian payudara, segera berjumpa doktor untuk pemeriksaan lanjut. Jika ia bukan kanser, mungkin itu tanda anda sedang menghidap penyakit lain.

Tanda kanser payudara #3. Sakit pada kawasan puting

Geseran pada baju dalam ataupun alahan boleh menyebabkan puting menjadi gatal-gatal. Namun, ia juga merupakan salah satu simptom kanser.

Penyakit Paget merupakan sejenis kanser yang menyerang kawasan puting payudara.

Jika kawasan puting anda bersisik, gatal, kemerahan dan sakit-sakit, anda mungkin menghidap
Paget’s disease
.

Selalunya, wanita akan alami simptom ini selama berbulan-bulan sebelum ia didiagnosis sebagai
kanser payudara.

4. Perubahan pada bahagian puting

Satu lagi simptom kanser payudara adalah rasa sakit pada bahagian puting. Kanser payudara boleh mengakibatkan perubahan pada sel payudara di belakang kawasan puting.

Oleh itu, kadangkala, pesakit akan alami masalah puting termasuk ke dalam ataupun nampak lain dari segi saiz dan juga bentuk daripada keadaan asal.

Walau bagaimanapun, keadaan puting boleh berubah ketika wanita datang haid. Namun, itu tidak bermakna perubahan yang berlaku merupakan sesuatu yang normal dan boleh dipandang ringan.

Baca juga:

Cara Mencegah Kanser Payudara, Ubah Gaya Hidup Anda Bermula Sekarang

 Punca Kanser Payudara Yang Harus Dikenalpasti Lebih Awal

Tanda kanser payudara yang jarang berlaku

Selain simptom di atas, terdapat juga beberapa simptom atau tanda kanser payudara yang jarang berlaku.

Jika anda alami simptom berikut, ia mungkin disebabkan oleh kanser payudara ataupun merupakan simptom penyakit lain.

1. Buah dada membesar secara tiba-tiba- tanda kanser payudara jarang berlaku

Buah dada boleh membesar ketika seorang wanita itu mengalami akil baligh. Namun, jika anda sudah lanjut usia, saiz buah dada yang tiba-tiba membesar merupakan salah satu tanda kanser payudara.

Jangan abaikan rasa sakit tersebut jika ia diikuti rasa pedih ketika dipegang. Perhatikan juga sama ada payudara anda berwarna kemerah-merahan.

Selain itu, payudara yang membengkak akan membuatkan pesakit rasa kulitnya tegang di sekitar kawasan payudara.

2. Ulser pada permukaan payudara

Ulser pada permukaan payudara merupakan sesuatu yang amat jarang berlaku. Namun, ia merupakan salah satu tanda kanser payudara yang tidak patut diendahkan.

Luka dalam bentuk ulser ini boleh terjadi daripada tumor asal (
primary tumor
) ataupun daripada tumor kedua (
secondary tumor
) yang telah merebak.

Kadangkala, pesakit jadi amat takut ketika melihat payudara mereka yang dipenuhi ulser. Mereka kemudiannya enggan berjumpa doktor atas alasan malu ataupun takut.

Luka pada bahagian payudara juga boleh menghasilkan bau yang tidak enak. Ini akan membuatkan pesakit kanser payudara rasa amat sedih dan tertekan.

Kanser yang dibiarkan tidak dirawat akan membentuk luka pada bahagian kulit. Kanser tersebut boleh bergerak menembusi lapisan kulit lalu menghasilkan luka terbuka ataupun ulser pada luar payudara.

3. Kulit rasa sedikit panas

Pesakit yang mengalami
inflammatory breast cancer
 (IBC) boleh mengalami simptom kulit rasa panas, merah, membengkak dan sakit.
Tambah lagi, pesakit yang menghidap IBC juga boleh mengalami demam.

Komplikasi kanser payudara

Berapa pantas kanser payudara merebak?

Kanser payudara
 yang telah melalui metastasis turut dikenali dengan kanser payudara tahap 4. Ketika ini, kanser telahpun merebak ke kawasan lain seperti hati, otak, tulang ataupun paru-paru.

Menurut pakar, kanser payudara memerlukan masa 5 tahun di dalam badan pesakit untuk membentuk kanser. Mungkin semasa kali terakhir anda memeriksa payudara, kanser tersebut masih lagi dalam saiz kecil.

Namun, ia boleh membesar dua kali ganda daripada saiz asal jika dibiarkan tidak dirawat. Ketika anda sudah boleh merasa ketulan tersebut, ia mungkin sudah membesar hingga ⅓ daripada saiz bola golf.

Seperti kanser lain,
sel kanser payudara
 boleh berpecah daripada tumor asal dan bergerak ke bahagian badan yang lain melalui saluran darah ataupun sistem limfa.

Tumor yang berlaku akibat metastasis akan mempunyai sel yang sama seperti sel kanser di bahagian payudara. Jika sel kanser tersebut merebak ke bahagian paru-paru, sel kanser di paru-paru akan terdiri daripada
sel kanser payudara
.

Kanser payudara boleh menyerang kembali apabila pesakit sudah sembuh. Hampir 30% wanita yang
didiagnosis dengan kanser payudara
 akan mengalami kanser lain akibat metastasis.

Walaupun kanser payudara metastasis sukar untuk sembuh secara total, pesakit boleh melakukan
 rawatan
 untuk mengekang penyakit tersebut selama beberapa tahun.

Ada pelbagai
jenis rawatan
 yang boleh menjadi pilihan pesakit kanser. Jika satu rawatan itu dirasakan tidak berkesan, banyak lagi rawatan lain yang boleh dicuba oleh pesakit.

Paling penting, jangan pernah putus asa untuk melawan penyakit ini. Selain itu, anda perlu berehat dan kekal bertenang supaya kualiti hidup tetap terjaga.

Tanda kanser payudara
mengikut tahap

Setiap tahap yang berlainan mempunyai simtom yang berbeza. Sebagai contoh:

Tahap 1:
 Pada tahap ini, simptom sukar untuk dikenal pasti. Mungkin sel kanser wujud pada bahagian payudara, namun ia masih lagi belum merebak ke bahagian lain

Tahap 2:
 Kanser sudah mula merebak. Ketulan muncul lebih besar daripada 2 sentimeter. Kanser juga mungkin telah merebak ke bahagian nodus limfa

Tahap 3:
 Kanser sudah jadi makin teruk. Kulit payudara mungkin telah dipenuhi dengan ulser disebabkan inflamasi. Pada waktu ini, tumor telahpun merebak ke bahagian dada ataupun nodus limfa yang lain

Tahap 4:
 Kanser telahpun menunjukkan semua simptom-simptom yang berkaitan kerana ia telahpun merebak ke bahagian badan yang lain


Jom Belajar 5 Fakta Menarik Tentang Jantung Manusia! #3 Memang Tak Sangka

Siapa yang tidak kenal dengan organ yang dikenali dengan nama jantung?

Buat anda yang mungkin kurang arif tentangnya, jantung manusia adalah satu organ penting yang berfungsi mengepam darah dalam tubuh badan kita.

Jika organ ini berhenti mengepam darah di dalam tubuh badan, maka seseorang itu akan mati.

Apa yang membimbangkan,
sebab nombor satu kematian di negara kita iaitu Malaysia dan juga di seluruh dunia adalah berkaitan dengan masalah organ ini
.

Sebenarnya, terdapat banyak perkara yang mungkin anda tidak tahu mengenai organ yang sangat penting ini.

Ingin tahu fakta menarik tentang jantung manusia? Sila teruskan membaca artikel ini dengan lebih lanjut!

1. Purata saiznya ialah segenggam penumbuk

Cuba genggam tangan anda membentuk seperti penumbuk.

Kalau anda ingin tahu, itulah anggaran saiz jantung manusia.

Walaupun ia adalah sangat kecil jika dibandingkan dengan saiz tubuh badan keseluruhannya,
ia mampu mengepam darah ke seluruh badan dengan otot yang sangat kuat dan tahan lama
.

2. Ia berdegup lebih 85,000 kali dalam masa sehari

Kadar degupan bagi orang normal ialah antara 60 hingga 90 degupan seminit.

Jika didarabkan dengan 24 jam, ia bersamaan 86,400 hingga 129,600 degupan dalam masa sehari.

Apa yang lebih menarik, organ ini terus berdegup tanpa henti.

Jika ia terhenti walaupun beberapa minit, anda boleh pitam kerana darah tidak dapat sampai ke otak
.

3. Ia masih boleh berdegup walaupun dikeluarkan dari badan

Degupan organ ini dikawal oleh sistem konduksi yang menghasilkan aliran elektrik dengan sendiri untuk merangsang otot-otot jantung mengecut dan mengendur.

Walaupun dikeluarkan dari badan, aliran eletrik tersebut masih boleh dihasilkan sendiri.

Apa yang lebih menarik adalah organ ini akan masih berdegup!

Fakta yang sangat mengagumkan bukan?

4. Punca kematian nombor satu di dunia ialah penyakit jantung

Keadaan kesihatan yang disebut sebagai penyakit jantung iskemik (IHD) mengungguli tangga pertama di peringkat global dan juga Malaysia.

Ia berlaku disebabkan salur darah koronari yang membekalkan darah ke sel-sel jantung tersumbat menyebabkan darah dan oksigen tidak sampai ke sel tersebut sehingga menjejaskan fungsi organ ini.

Dalam sesetengah kes, degupan boleh terhenti dan pesakit meninggal dunia
.

5. Sel jantung tidak boleh berkembang biak

Berbeza dengan sel lain yang boleh berkembang biak dan menggantikan sel yang rosak, sel organ ini tidak mempunyai kebolehan tersebut.

Ini menjadikan jantung manusia sangat berharga
.

Sebagai contoh, apabila kulit anda terluka, badan akan memberi isyarat kepada sel kulit untuk membentuk sel baru bagi menggantikan sel yang telah mati (luka).

Selepas beberapa hari, luka tersebut akan tercantum semula.

Jika berlaku kecederaan pada organ ini, tiada sel baru akan dihasilkan tetapi hanya akan membentuk parut.

Jadi, sila pelihara organ paling penting ini untuk memastikan ia kekal sihat, kuat dan cergas agar mampu mengepam darah ke dalam tubuh badan kita setiap masa.

Keliru dengan kadar degupan sasaran organ ini yang paling ideal?

Jom kira kadar degupan sasaran anda di Kalkulator Kadar Jantung Sasaran kami!


Bersenam Dulu Sebelum Breakfast Lebih Banyak Manfaat, Kajian Berjaya Sahkan!

“Makanlah dulu sebelum bersenam, baru ada tenaga”, kedengaran biasa, bukan? Tetapi bagaimana kalau ada yang mengatakan bersenam sebelum
breakfast
 adalah lebih baik untuk kesihatan, boleh terima?

Bersenam sebelum
breakfast,
boleh ke?

Biasanya kita akan disaran untuk mengambil sarapan sebelum melakukan senaman pada waktu pagi. Sudah tentulah kita akan terfikir, bagaimana untuk bersenam jika tidak bersarapan terlebih dahulu, dari mana untuk kita perolehi tenaga, bukan?

Sebaliknya, dalam satu kajian baru yang diterbitkan dalam
Journal of Clinical Endocrinology and Metabolism
 mendapati mengubah masa bersarapan dan bersenam boleh membantu mengawal paras gula dalam darah pada tahap yang lebih baik.

Menurut salah seorang penyelidik dari University of Birmingham, Dr Gareth Wallis,

“Penyelidikan ini mencadangkan bahawa melakukan senaman selepas tidak makan semalaman boleh meningkatkan manfaat kesihatan senaman individu tanpa mengubah intensiti, tempoh atau persepsi ketika bersenam.”

Kajian enam minggu

Kajian enam minggu ini dilakukan penyelidik dari University of Bath dan University of Birmingham melibatkan 30 peserta lelaki yang diklasifikasikan sebagai obes atau mempunyai berat badan berlebihan.

Peserta dibahagikan kepada dua kumpulan, intervensi iaitu mereka yang makan sarapan sebelum / selepas bersenam dan kumpulan kawalan yang tidak mengubah gaya hidup. Hasil analisis mendapati individu yang bersenam sebelum
breakfast
 akan membakar dua kali lebih banyak
lemak
 berbanding kumpulan yang bersenam selepas
breakfast.

Manakala sampel tisu otot yang diambil menunjukkan, otot bagi individu dalam kumpulan yang bersenam sebelum
breakfast
 adalah lebih responsif kepada
insulin
 berbanding kumpulan yang bersenam selepas bersarapan.

Membakar lemak lebih efektif

Penyelidik melihat peningkatan lemak yang digunakan kerana kekurangan tahap
insulin
 ketika bersenam apabila individu tidak makan sepanjang malam.

Ini bermakna mereka akan menggunakan lemak daripada tisu lemak dan lemak antara otot untuk memberikan tenaga.

Walaupun kajian tidak menunjukkan sebarang perubahan dalam berat badan sepanjang tempoh enam minggu kajian, tetapi ia membuktikan kesan positif kepada kesihatan.

Dalam erti kata lain, badan dalam bertindak balas dengan lebih baik kepada insulin dan memastikan tahap gula dalam darah berada dalam kawalan.

Keadaan ini sekali gus dalam mengurangkan risiko untuk mengalami diabetes dan
penyakit jantung
.

Penyelidik dari Jabatan Kesihatan di University of Bath, Dr Javier Gonzalez menjelaskan, “Keputusan kajian menunjukkan mengubah masa bersarapan mempunyai hubung kait dengan masa anda bersenam.

Situasi ini dapat membawa perubahan mendalam dan positif kepada kesihatan secara keseluruhan.

Individu terlibat dalam kajian yang bersenam sebelum
breakfast
 membakar dua kali ganda jumlah lemak berbanding individu yang bersenam selepas makan pagi.”

Mengikut kesesuaian

Teruja bukan dapat mengetahui yang bersenam sebelum
breakfast
juga memberikan manfaat kepada kesihatan.

Tetapi harus diingatkan, individu yang mempunyai masalah kesihatan berkaitan
insulin
 atau tahap gula dalam darah, dinasihatkan untuk mendapatkan pandangan daripada pakar kesihatan terlebih dahulu sebelum melakukan sebarang perubahan dalam pengambilan tempoh hidangan makanan.

Anda mungkin berminat untuk membaca artikel ini:

Mari Bersenam Walaupun Setua Mana Pun Anda

Kerap Bersenam Menyebabkan Fungsi Otak Terganggu?


Bagaimana Senaman Mempengaruhi Jantung?

Bersenam setiap hari dikatakan memberi manfaat kepada kesihatan kita dalam pelbagai aspek. Jadi, apa sebenarnya kesan senaman terhadap kita?

Senaman kardiovaskular

Bagaimana ia berfungsi?

Semasa latihan kardiovaskular, aliran darah akan memberi tumpuan kepada pelaksanaan bahagian badan termasuk otot dan bergerak jauh dari kawasan terbiar. Fakta mendapati bahawa banyak tenaga dan oksigen diperlukan semasa senaman, akan meningkatkan aliran darah dan jumlah darah yang beredar melalui jantung. Sebagaimana ia menerima lebih banyak darah daripada biasa, ventrikel kiri akan menyesuaikan diri dengan jumlah dan mengepam yang baru. Ini membolehkan jantung kita untuk memegang lebih banyak darah dan lebih banyak perlanggaran darah setiap degupan. Dengan senaman kardio biasa, kadar purata jantung akhirnya akan jatuh apabila lebih banyak darah akan dihantar dengan setiap degupan. Ia jelas bahawa senaman kardio adalah baik untuk kesihatan jantung kita kerana ia membuatkan jantung lebih kuat dan mengurangkan risiko maut.

Apa yang perlu ingat?

Walau bagaimanapun, mungkin terdapat beberapa kelemahan kepadanya. Latihan berlebihan boleh membawa kepada tekanan latihan, yang boleh menekan sistem imun kita dan menyebabkan lemak muncul di muka dan kawasan abdomen. Ini adalah disebabkan oleh kuantiti lebihan kortisol, hormon dalam hormon steroid keluarga – glucocorticoids. Kortisol diperlukan untuk memulihkan kecederaan. Ia juga menyediakan jumlah tenaga yang cukup diperlukan badan untuk menghadapi tekanan dari pendarahan atau penyakit. Walau bagaimanapun, dos berlebihan akan mengurangkan sel darah darah dan pembentukan antibodi, membawa kepada imun-penindasan. Anda perlu mengubah jadual senaman bersesuaian dengan keadaan kesihatan anda dan tahap tekanan.

Senaman berlebihan

Dengan senaman berlebihan, ia mendatangkan kisah berbeza untuk senaman latihan kekuatan. Ini biasanya terlibat dalam senaman intensif yang memerlukan banyak tenaga, dan jantung sudah tentu, perlu berkerja keras. Dua jenis serap otot adalah aktiviti utama semasa senaman.
Apabila mereka mengikat, ia memerah saluran darah dalam otot dan membuat tekanan pada peredaran darah, yang membawa kepada peningkatan tekanan darah dan jantung, untuk melawan ketegangan ini, perlu lebih bekerja keras.

Akhirnya, dinding ventrikel kiri mendapat peningkatan dalam ketebalannya. Bahagian ini adalah lebih baik untuk jantung anda kerana
ia hanya diletakkan di bawah tekanan untuk dua hingga tiga jam semasa senaman, dan pada masa yang lain, ia mempunyai kadar jantung berehat yang lebih rendah, membina jantung yang sihat.

Walau bagaimanapun, senaman yang berlebihan boleh membawa kepada tekanan darah tinggi kronik adalah satu lagi kes di mana jantung anda tertekan sepanjang masa dan boleh mewujudkan penyakit jantung yang lain. Oleh itu, mendapatkan nasihat profesional sebelum terlibat diri dalam senaman yang berlebihan.


Tak Nak Lahirkan Anak Dalam Perut? JANGAN Gugurkan Kandungan Sendiri, Jika Tidak BAHAYA Menanti

Ada masanya, ibu hamil yang mengalami masalah kesihatan perlu menggugurkan kandungan. Pun begitu, ada bahaya menggugurkan kandungan sendiri. Kalau tersalah langkah, boleh menyebabkan kematian!

Untuk mendapatkan lebih banyak info tentang Kehamilan, sila dapatkannya
di sini.

Menggugurkan kandungan adalah selamat, jika…

Pengguguran bayi
 adalah selamat jika ia dilakukan dengan kaedah dan panduan yang disarankan oleh Pertubuhan Kesihatan Sedunia (WHO) mengikut
tempoh kehamilan
 serta perlu dibuat oleh individu yang terlatih.

Ada pengguguran yang boleh dilakukan menggunakan ubat atau prosedur pesakit luar yang mudah.

Walau bagaimanapun, prosedur menggugurkan kandungan boleh menyebabkan bahaya jika:

Ia dilakukan oleh individu tanpa kepakaran atau kemahiran,

Dilakukan di persekitaran yang tidak mematuhi standard perubatan minimum,

Atau kedua-duanya sekali seperti di atas

Individu, kemahiran dan standard perubatan selamat dalam prosedur pengguguran kandungan adalah berbeza bagi prosedur pengguguran perubatan mahupun prosedur pengguguran pembedahan.

Bahaya menggugurkan kandungan

Kemahiran dan standard perubatan yang diperlukan untuk proses pengguguran kehamilan selamat juga berbeza-beza bergantung kepada
tempoh kehamilan
 serta perkembangan teknologi semasa.

Kesan pengguguran bayi menjadi kurang selamat apabila dilakukan dengan menggunakan kaedah ketinggalan zaman seperti alatan tajam,
curettage
sekali
pun dilakukan oleh individu terlatih

Pengguguran juga tidak selamat jika ibu hamil menggunakan ubatan yang tidak mempunyai akses maklumat tepat

Pengguguran kehamilan adalah berbahaya atau tidak selamat apabila melibatkan pengambilan bahan kaustik (
caustic substance
) atau individu tidak terlatih menggunakan prosedur berbahaya seperti benda asing atau penggunaan ramuan tradisional

Wanita, termasuk remaja, dengan
kehamilan mengejut
 yang tidak diingini sering memilih untuk menggugurkan kandungan menggunakan kaedah pengguguran yang tidak selamat.

Keadaan ini sering berlaku terutamanya melibatkan keadaan seperti:

Kekangan undang-undang

Kurang pilihan perkhidmatan yang baik

Kos yang tinggi

Stigma individu sekeliling

Tidak bersedia
bergelar ibu

Hamil hasil
pemerkosaan

Mengelakkan kos perubatan

Berdasarkan data tahun 2010 hingga 2014, dianggarkan terdapat kira-kira 25 juta kes pengguguran tidak selamat yang dilaporkan. Ramai yang tidak nampak akan bahaya menggugurkan kandungan secara tidak sah.

Daripada jumlah itu, ⅓ atau kira-kira 8 juta prosedur menggugurkan kandungan dilakukan oleh individu tidak terlatih dengan menggunakan kaedah berbahaya dan invasif.

Kesan pengguguran bayi secara bahaya

Mana-mana wanita dengan kehamilan yang tidak diingini dan tidak mempunyai akses untuk melakukan pengguguran secara selamat akan berisiko menggugurkan kandungan dengan sendiri.

Wanita yang tinggal di negara berpendapatan rendah dan miskin lebih cenderung untuk mengabaikan bahaya menggugurkan kandungan.

Risiko kematian dan kecederaan akan meningkat sekiranya prosedur menggugurkan bayi atau janin secara tidak selamat dilakukan.

Kadar pengguguran tidak selamat lebih tinggi di mana akses kepada
alat kontraseptif

berkesan dan prosedur pengguguran selamat terhad atau tidak tersedia.

Jika dilihat situasi di Malaysia, kebanyakan
kes pengguguran sendiri
 atau secara haram ini biasanya berlaku disebabkan masalah keterlanjuran pasangan.

Maka pilihan yang paling mudah adalah untuk menggugurkan kandungan.

Anda mungkin berasakan ia bagaikan drama petang pukul 7 malam. Namun malangnya, itulah realiti yang berlaku. Cuma mungkin ia tidak terjadi dalam kalangan individu yang anda kenali.

Baca juga:

Pil Gugur Kandungan Boleh Buat Wanita Mandul? Ini Manfaat Dan Risikonya!

13 Makanan Ini PUNCA Keguguran? Ini Yang Ibu Hamil Wajib Ambil Tahu

Komplikasi dan
bahaya menggugurkan kandungan

Lanjutan daripada prosedur pengguguran yang berbahaya, individu wanita tersebut akan berdepan pelbagai risiko yang boleh mempengaruhi kualiti hidup dan kesejahteraan mereka.

Dalam sesetengah keadaan, ia boleh mengakibatkan
komplikasi yang meragut nyawa.

Komplikasi utama yang mengancam nyawa kesan pengguguran bayi secara sendiri atau menggunakan kaedah tidak selamat adalah:

Pendarahan

Jangkitan

Kecederaan pada faraj dan organ dalaman

Prosedur menggugurkan kehamilan yang berbahaya dan dilakukan dalam persekitaran tidak selamat pula boleh mengakibatkan komplikasi seperti:

Pengguguran tidak lengkap – kegagalan membuang atau menyingkirkan semua tisu kehamilan daripada rahim

Pendarahan (pendarahan berat)

Jangkitan

Perforasi rahim (
uterine perforation
) – disebabkan rahim dicucuk oleh objek tajam

Kerosakan pada saluran kemaluan dan organ dalaman dengan memasukkan objek berbahaya seperti tongkat, jarum mengait atau kaca pecah ke dalam faraj

Tanda dan simptom

Penilaian awal yang tepat penting untuk memastikan rawatan bersesuaian dan segera dapat dilakukan melibatkan komplikasi kesan pengguguran bayi sendiri dan tidak selamat.

Tanda dan gejala komplikasi kritikal yang memerlukan bantuan perubatan segera adalah:

Pendarahan faraj yang tidak normal

Sakit perut

Jangkitan

Kejutan – keruntuhan sistem peredaran darah (
collapse of the circulatory system
)

Umumnya, komplikasi pengguguran yang tidak selamat mungkin sukar untuk didiagnosis.

Sebagai contoh, wanita dengan
kehamilan luar rahim atau ektopik
 mungkin mempunyai gejala yang serupa dengan pengguguran yang tidak lengkap.

Kehilangan nyawa

Melakukan pengguguran sendiri
 atau menggunakan k
aedah tidak selamat bukan perkara baharu.

Mungkin kandungan tersebut berjaya digugurkan, tetapi malangnya ada komplikasi kesihatan jangka panjang yang akan dialami, bahkan risiko maut juga tinggi.

Jika anda mengetahui ada individu yang dikenali merancang menggugurkan kandungan sendiri, nasihatkan mereka untuk memilih jalan selamat.


Tekanan Darah Rendah Semasa Hamil? - Amalkan 3 Perkara PENTING Ini Di Rumah!

Tekanan darah rendah ibu hamil adalah sesuatu yang tidak normal.

Gejala yang dialami oleh wanita mengandung dengan tekanan darah rendah juga sama seperti orang biasa mengalaminya.
Secara umum, anda akan berasa pening atau pusing.

Keadaan ini boleh menjadi lebih teruk apabila anda bangun secara tiba-tiba dari tempat duduk.
Ini boleh menyebabkan anda pengsan,
satu keadaan yang sangat berbahaya bagi wanita hamil
.

Berikut adalah cara untuk membantu anda mengawal tekanan darah rendah secara semula jadi selain dari mengambil ubat.

Ibu hamil perlu ubah posisi secara perlahan-lahan

Untuk mengurangkan rasa pening yang disebabkan oleh tekanan darah rendah ibu hamil, anda perlu berhati-hati apabila anda mahu menukar kedudukan.

Adalah lebih baik untuk mengambil nafas yang dalam selama beberapa minit dan perlahan-lahan duduk sebelum keluar dari tempat tidur apabila anda bangun.

Kedudukan tidur anda juga memainkan peranan penting
 dalam mencegah tekanan darah rendah.
Anda perlu tidur dengan kepala katil anda sedikit dinaikkan untuk melawan kesan graviti.

Pilih bantal lembut untuk mendapatkan tidur yang lebih baik.
Jika anda merasa pening semasa berdiri, anda perlu meletakkan satu kaki di atas tebing atau kerusi dan bersandar sejauh mungkin.

Atau anda boleh menyilang paha anda seperti gunting dan regangkannya.
Postur ini membantu meningkatkan aliran darah dari kaki ke jantung.

Minum lebih banyak air & rancang diet yang sihat

Anda pasti pernah mendengar bahawa air adalah baik untuk menjaga hidrasi badan anda, malah anda harus tahu bahawa air minuman juga dapat membantu mencegah tekanan darah rendah ibu hamil.

Air membantu meningkatkan tahap tekanan darah
 dan mengelakkan daripada pening.

Sebaiknya, elakkan minuman beralkohol kerana ia akan mengurangkan tekanan darah anda.
Alkohol juga tidak baik untuk kesihatan bayi anda.

Di samping itu, anda boleh merancang diet anda dengan pelbagai pilihan makanan yang sihat seperti bijirin, buah-buahan, sayur-sayuran, ayam tanpa lemak, dan ikan.

Untuk mengelakkan tekanan darah anda daripada jatuh selepas makan, anda harus membahagikan makanan anda ke beberapa bahagian kecil untuk dimakan beberapa kali sehari.

Garam & kafein juga boleh membantu?

Sekiranya doktor anda memberitahu anda untuk menambah sedikit garam pada hidangan anda tetapi anda tidak menyukai makanan masin, anda boleh menggunakan campuran sup atau sos asli yang diperbuat daripada soya untuk meningkatkan rasa makanan.

Kopi atau teh berkafein bersama dengan makanan juga boleh menjadi penyelesaian untuk tekanan darah rendah.

Tetapi jika anda mempunyai beberapa keadaan perubatan atau tidak boleh minum kopi dan teh,
dapatkan nasihat doktor anda sebelum mencuba apa-apa minuman berkafein
.

Kesimpulannya, ketika tubuh ibu hamil melalui tempoh kehamilan, tekanan darah anda juga akan mengalami perubahan yang ketara.

Dengan terus aktif secara fizikal, tekanan darah rendah ibu hamil akan dapat dinormalkan kembali tanpa mengambil ubat.

Juga, ingatlah untuk memerhatikan diet harian untuk mengekalkan tahap glukosa darah dan membantu bayi anda berkembang dengan sihat.

Baca juga:

Atasi Masalah Tekanan Darah Rendah semasa Hamil

Tekanan Darah Rendah Dan Jenisnya

Tekanan Darah Rendah: Bagaimana ia Boleh Berlaku?

5 Tanda Tekanan Darah Rendah yang Anda Tidak Sedari

Adakah Garam Membantu Tekanan Darah Rendah?


Viral Cristiano Ronaldo Alih Botol Coke! Ini 5 Sebab Kenapa Air G Tak Elok Untuk Tubuh Kita!

Apabila Cristiano Ronaldo mengalihkan botol minuman berkarbonat semasa sidang akhbar baru-baru ini, ia disambut dengan pelbagai sorakan positif. Ini kerana ramai mengetahui keburukan air berkarbonat walaupun pengilangnya adalah penaja utama sukan bola sepak dunia. Bagi anda yang belum tahu, ini bahaya minuman berkarbonat.

Apa itu minuman berkarbonat?

Apabila kita meminum minuman berkarbonat, kita akan merasakan sensasi tajam pada lidah kita.

Ini kerana, minuman berkarbonat ialah sejenis minuman yang telah dimasukkan atau disuntik dengan gas karbon dioksida.

Ini yang menjadikan air berkarbonat menjadi bergas dan berbuih apabila diminum. Apabila air dan karbon dioksida bercampur, ia akan menghasilkan asid karbonik.

Asid ini mencetuskan sensasi terbakar dan berduri ketika diminum.

Namun, meminum air berkarbonat seperti ini tidak menjadikan tubuh badan kita lebih berasid.

Ini kerana buah pinggang dan juga paru-paru akan mengeluarkan gas karbon dioksida yang berlebihan daripada tubuh badan.

Keburukan air berkarbonat yang ramai tidak tahu

Walaupun secara dasarnya gas karbon dioksida dalam air berkarbonat tidaklah berbahaya,
namun minuman ini masih lagi membahayakan tubuh kita
.

Berikut adalah beberapa risiko kesihatan yang boleh berlaku jika kita kerap meminum minuman berkarbonat.

Bahaya minuman berkarbonat 1: Sebabkan gigi reput

Minuman berkarbonat ialah sejenis minuman yang tinggi kandungan gula.

Apabila gula ini melekat pada gigi, ia berfungsi sebagai bahan makanan bagi bakteria.

Ini menjadikan beberapa bahan kimia terhasil dan menjadikan enamel pada gigi anda pecah atau tertanggal.

Kemudiannya kaviti akan terbentuk apabila berlakunya hakisan gigi yang membuka ruang dalam bahagian gigi.

Jika anda kerap mengambil minuman berkarbonat, proses pereputan ini akan menjadi lebih cepat.

Ada kajian yang menunjukkan, gabungan gula dan juga gas karbon dioksida boleh menyebabkan pereputan gigi yang sangat teruk.

Jangan pelik jika gigi anda cepat menjadi berlubang dan hitam akibat meminum minuman berkarbonat.

Keburukan air berkarbonat 2: Sebabkan pedih ulu hati

Minuman berkarbonat mengandungi karbon dioksida terlarut, yang akan menjadi gas apabila masuk ke dalam perut anda.

Pengambilan minuman berkarbonat seperti ini boleh menyebabkan anda kerap sendawa.

Ini kerana, perut anda meregang disebabkan pengumpulan gas karbon dioksida di dalam perut.

Apabila terlalu banyak gas di dalam perut, makanan dan asid perut mungkin akan terkeluar semasa anda bersendawa.

Ini akan menyebabkan berlakunya pedih ulu hati dan kemunculan rasa masam pada mulut disebabkan asid perut yang terkeluar.

Bahaya minuman berkarbonat 3: Mengurangkan kekuatan tulang

Dalam sebuah kajian yang diterbitkan pada tahun 2006 menyatakan, wanita yang mengambil minuman bergas lebih berisiko untuk mempunyai tulang pinggul yang lemah.

 Tidak kira jika ia mengambil minuman berkarbonat biasa atau diet, tulang pinggul mereka didapati lebih lemah berbanding mereka yang tidak mengambil minuman sebegini.

Tahap kelemahan tulang itu berkaitan dengan jumlah minuman bergas yang diambil setiap hari.

Keburukan air berkarbonat 4: Tingkatkan risiko alami obesiti

Pengambilan minuman berkarbonat yang mengandungi gula akan menambah jumlah kalori pada makanan anda.

Ini sememangnya boleh meningkatkan risiko kegemukan dan obesiti seseorang individu.

Dalam artikel yang diterbitkan pada tahun 2007, kajian tersebut melaporkan bahawa risiko obesiti yang berkaitan dengan pengambilan minuman berkarbonat ternyata lebih besar dalam kalangan wanita berbanding lelaki.

Risiko ini juga lebih besar bagi individu dewasa berbanding kanak-kanak dan juga golongan remaja.

Anda perlu tahu, berat badan berlebihan dan obesiti adalah faktor risiko yang signifikan bagi perkembangan diabetes jenis 2,
penyakit jantung
 dan osteoartritis.

Keburukan air berkarbonat 5: Nutrisi yang buruk

Minuman berkarbonat juga boleh menjejaskan pengambilan nutrisi anda secara keseluruhan.

Apabila anda mengambil minuman ini, ia boleh mengurangkan pengambilan kanji, serat pemakanan, protein dan juga vitamin B2 yang penting untuk tubuh.

Mereka yang meminum minuman berkarbonat juga lebih cenderung untuk tidak memakan buah-buahan berbanding mereka yang tidak mengambil minuman bergas.

Cara untuk elakkan pengambilan minuman berkarbonat

Jika anda teringin untuk meminum minuman seperti ini, gunakan salah satu daripada tip di bawah ini:

Minum minuman
sparkling
 tanpa gula yang dijual di pasaran. Meskipun ia bergas, ia tidak mengandungi gula seperti minuman berkarbonat yang lain

Gantikan minuman berkarbonat dengan jus buah-buahan

Anda juga boleh mengambil buah-buahan sebagai ganti minuman berkarbonat

Cuba minum teh kombucha yang ternyata lebih sihat dan baik untuk usus anda

Ambil minuman
lemonade
 tanpa gula tambahan

Kemenangan untuk polisi kesihatan terhadap keburukan air berkarbonat

Cristiano Ronaldo diketahui sebagai seorang pemain bola sepak yang amat menjaga kesihatan tubuhnya.

Tindakannya mengalihkan minuman berkarbonat semasa sidang akhbar menunjukkan prinsipnya yang tegas dalam mempromosikan gaya hidup yang sihat.

Ini merupakan satu kemenangan besar buat polisi kesihatan disebabkan pengaruh Cristiano Ronaldo itu sendiri dalam dunia sukan dengan jutaan peminat di seluruh dunia.